

**«ԵՐԵԽԱՆԵՐԻ ՀԱՆԴԵՊ ԲՌՆՈՒԹՅԱՆ ԿԱՆԽԱՐԳԵԼՈՒՄ ԵՎ ԱՐՁԱԳԱՆՔՈԻՄ»**

**ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԱՆՁՆԱԿԱԶՄԻ ՀԱՄԱՐ**

**ՄՈԴՈւԼԱՅԻՆ ԴԱՍԸՆԹԱՑ**

## Նպատակը

Դասընթացի նպատակն է նպաստել կրթական ոլորտում աշխատող մասնագետների կարողությունների զարգացմանը՝ հնարավորություն տալով նրանց հասկանալ, թե ինչ է երեխաների հանդեպ բռնությունը, պատկերացում կազմել երեխաների պաշտպանության համակարգի և այն մասին, թե ինչպես արդյունավետ կերպով հայտնաբերել և լուծել երեխաների հանդեպ բռնության խնդիրները:

## Խնդիրները

* Ճանաչել երեխաների հանդեպ բռնության դրսևորումները, ռիսկի գործոնները։
* Հասկանալ երեխաների պաշտպանության մեխանիզմները և հիմնական սկզբունքները։
* Հասկանալ համակարգային մոտեցման առավելությունները երեխաների պաշտպանությունն իրականացնելիս։ Պատկերացում կազմել Հայաստանում երեխաների պաշտպանության համակարգի հիմնական առանձնահատկությունների, բնույթի և շրջանակների մասին։
* Գործնական գիտելիքներ և հմտություններ ձեռք բերել՝ ուժեղացնելու երեխաների հանդեպ բռնության կանխարգելումը, հայտնաբերումը, ուղղորդումը։
* Պատկերացում կազմել, թե ինչպես տարբեր մակարդակներում ուժեղացնել պաշտպանիչ գործոնները և նվազեցնել առկա ռիսկային գործոնները։
* Շեշտադրել միջգերատեսչական համագործակցության կարևորությունը և դրա անհրաժեշտությունը բռնության դեպքերին արդյունավետ արձագանքելու նպատակով։

## Դասընթացի վերջնարդյունքները

Դասընթացի ավարտին մասնակիցները.

* Կտիրապետեն երեխաների պաշտպանության մոտեցումներին՝ պատկերացում կազմելով երեխաների պաշտպանության համակարգի մասին
* Կիրազեկվեն Հայաստանում գործող երեխաների պաշտպանության հետ կապված իրավական դաշտին և ծառայություններ մատուցողներին
* Կստանան գիտելիքներ՝ բացահայտելու բռնությունը՝ ըստ ֆիզիկական և վարքային նշանների
* Կզարգացնեն երեխաների պաշտպանության սկզբունքները կիրառելու կարողությունները բռնության խնդիրներին արձագանքելիս

## Դասավանդման և ուսումնառության մեթոդները

|  |  |  |
| --- | --- | --- |
| **A person with a chat bubble  Description automatically generated with low confidence** | **Դասախոսություն սահիկաշարի միջոցով** | Հիմնական հասկացությունների շարադրում օրինակներով և միջազգային փորձի կիրառմամբ |
| A group of people with a speech bubble  Description automatically generated with medium confidence | **Խմբային վարժություններ** | Տրված թեմայի շուրջ խմբային վարժությունների և արդյունքների հիման վրա քննարկումների կազմակերպում՝ խմբային մտորումների առաջացման և մասնակիցների համար գործնականում մասնակցելու և ներդրում ունենալու հնարավորությունները մեծացնելու նպատակով։ |
| A picture containing sketch, clipart, design  Description automatically generated | **Մտագրոհ** | Մասնակիցների ստեղծագործական մտածողության ձևավորում և նոր գաղափարների ու լուծումների զարգացում։ |
| ***A picture containing diagram, electric blue, design  Description automatically generated*** | **Անհատական աշխատանք** | Դիտարկումների գրառում, անհատական առաջադրանքների կատարում։ |
| C:\Users\maris\Desktop\reflection.jpg | **Անդրադարձ** | Վարժությունների և դասընթացի վերջում անդրադարձի կատարում՝ նյութի յուրացման և ընկալման հաստատման նպատակով։ |

## Գնահատումը

* Անհատական և խմբային աշխատանքներին ակտիվ մասնակցության գնահատում:
* Հանձնարարությունների կատարման գնահատում:
* Ընկալման ստուգում` նախաթեստ և վերջնաթեստ։

## Անհրաժեշտ նյութերը

* Սահիկաշար
* Խմբային և անհատական գործնական աշխատանքների իրականացման համար նախատեսված բաշխման նյութեր՝ տպագիր տարբերակով:
* Գրենական պիտույքներ՝ գրիչներ, մարկերներ, պաստառներ, կպչուն թղթեր, A4 ձևաչափի թղթեր:
* Տեխնիկական միջոցներ` համակարգիչ, պրոյեկտոր:

## Գրականություն

* *Պաշտպանիչ և ռիսկային գործոնների համաշխարհային մոտեցում`*

*/* [identifying\_risk\_and\_protective\_factors\_a\_brief\_guide\_1.pdf (alliancecpha.org)](https://alliancecpha.org/sites/default/files/technical/attachments/identifying_risk_and_protective_factors_a_brief_guide_1.pdf)/

* *«Երեխաների պաշտպանության համակարգի դրսևորումը, ուժեղ և թույլ կողմերը ՀՀ հանրակրթական ոլորտում», «Հասանելի համայնքային սոցիալական ծառայություններ» ծրագիր, ՀՀ ԿԳՄՍՆ, Երևան 2023*
* *Օրենսդրական ակտեր ։* [Arlis](https://www.arlis.am/)

## Ձեռնարկի մշակումը

Այս ձեռնարկը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Այս ձեռնարկի բովանդակության համար պատասխանատու է միմիայն ՀՀ ԿԳՄՍՆ Հանրապետական մանկավարժահոգեբանական կենտրոնը, և այն պարտադիր չէ, որ արտահայտի ԱՄՆ ՄԶԳ-ի կամ ԱՄՆ կառավարության տեսակետները:

Ձեռնարկը պատրաստվել է ՀՀ ԿԳՄՍՆ Հանրապետական մանկավարժահոգեբանական կենտրոնի հետ համատեղ «Հասանելի համայնքային սոցիալական ծառայություններ» (CLASS) ծրագրի շրջանակներում:

«Հասանելի համայնքային սոցիալական ծառայություններ» (CLASS) ծրագիրը ֆինանսավորվում է ԱՄՆ Միջազգային զարգացման գործակալության (ԱՄՆ ՄԶԳ) աջակցությամբ և իրականացվում է Վորլդ Վիժն Հայաստանի, Մանկական զարգացման հիմնադրամի, Կանանց աջակցման կենտրոնի և «ԱՌՆԱՊ» հիմնադրամի կողմից։ Ծրագիրն ուղղված է հզորացնելու Հայաստանում սոցիալական պաշտպանության համակարգը արդյունավետ համայնքային սոցիալական աշխատանքի միջոցով  և բարելավելու առավել խոցելի երեխաների և նրանց ընտանիքների կյանքը։

Աշխատանքային խմբի ղեկավար՝

Արաքսիա Սվաջյան

Դասընթացի հեղինակներ՝

Քրիստինե Միխաիլիդի

Մարինա Հովհաննիսյան

Քրիստինա Հովհաննիսյան

Անահիտ Հովհաննիսյան

Ալինա Մանուկյան

**ՄՈԴՈւԼԱՅԻՆ ԴԱՍԸՆԹԱՑ**

[Նպատակը 1](#_Toc137686848)

[Խնդիրները 1](#_Toc137686849)

[Դասընթացի վերջնարդյունքները 1](#_Toc137686850)

[Դասավանդման և ուսումնառության մեթոդները 2](#_Toc137686851)

[Գնահատումը 2](#_Toc137686852)

[Անհրաժեշտ նյութերը 2](#_Toc137686853)

[Գրականություն 2](#_Toc137686854)

[Ձեռնարկի մշակումը 2](#_Toc137686855)

[**Ներածություն** 6](#_Toc137686856)

[**Մոդուլ 1. Ճանաչում ենք երեխաների հանդեպ բռնությունը (ԵՀԲ)** 7](#_Toc137686857)

[**Մոդուլ 2. Երեխաների պաշտպանությունն ու ՀՀ օրենսդրական դաշտը** 13](#_Toc137686858)

[**Մոդուլ 3. Անվտանգ և բռնությունից պաշտպանված միջավայրի ստեղծում** 17](#_Toc137686859)

[**Մոդուլ 4. Նպաստում ենք երեխայի զարգացմանն ու աճին** 21](#_Toc137686860)

[**Մոդուլ 5. Արձագանքում ենք բռնության դեպքերին** 25](#_Toc137686861)

[**ԲԱՇԽՎՈՂ ՆՅՈՒԹԵՐ** 28](#_Toc137686862)

[Բաշխվող նյութ #1. ԵՊ հարցաթերթիկ 28](#_Toc137686863)

[Բաշխվող նյութ #2. Երեխաների հանդեպ բռնության հետ կապված միֆերի ցանկը 30](#_Toc137686864)

[Բաշխվող նյութ #3. Դեպքերի նկարագրություն /*խմբային աշխատանքի համար/* 31](#_Toc137686865)

[Բաշխվող նյութ #4. Ռիսկի և պաշտպանիչ գործոնների դասակարգում 32](#_Toc137686866)

[Բաշխվող նյութ #5. ԵՊ ոլորտում առկա խնդիրների պաշտպանիչ և ռիսկային գործոնները 34](#_Toc137686867)

[Բաշխվող նյութ #6. Զարգացման 40 նախադրյալ 36](#_Toc137686868)

[Բաշխվող նյութ #7. Երեխաների վերաբերյալ սցենարներ 42](#_Toc137686869)

[Բաշխվող նյութ #8. «Ստեղծում ենք միջավայր» /խմբային աշխատանք/ 44](#_Toc137686870)

[Բաշխվող նյութ #9․ «ԵՀԲ խնդիրներ» և համապատասխան հարցեր 45](#_Toc137686871)

[Բաշխվող նյութ #10․ դեպքերի քննարկում 46](#_Toc137686872)

[Բաշխվող նյութ #11․ Դասընթացի գնահատման թերթիկ 47](#_Toc137686873)

[Հավելյալ նյութ 1՝ ԵՐԵԽԱՆԵՐԻ ՀԱՆԴԵՊ ԲՌՆՈՒԹՅԱՆ ԿԱՆԽԱՐԳԵԼՈՒՄ ԵՒ ԱՐՁԱԳԱՆՔՈՒՄ (հոգեբանական ասպեկտները) 49](#_Toc137686874)

[Հավելյալ նյութ 2՝ Նախա/հետ-թեստ Մոդուլ 2-ի համար 50](#_Toc137686875)

**ՄՈԴՈՒԼԱՅԻՆ ԴԱՍԸՆԹԱՑ**

|  |  |
| --- | --- |
| **30 րոպե** | **Ներածություն** |
| **Նյութեր** | * Պաստառ թվարկված դասընթացի նպատակներով և օրակարգով * Մարկերներ * Մետապլանի թղթեր * Գունավոր մարկերներ * Գրիչներ յուրաքանչյուր մասնակցի համար |
| **Մեթոդներ** | * Ծանոթացման վարժություն * Մտագրոհ * Անհատական աշխատանք |
|  | Նպատակը՝ ստեղծել բարենպաստ միջավայր լսարանում  Ընթացակարգ՝   1. Ողջույնի խոսք 2. Ծանոթություն՝ դասընթացավարի ներկայացում 3. Ծանոթություն մասնակիցների հետ 4. Դասընթացի կանոնների մշակում 5. Դասընթացի ընթացքի և նպատակի ներկայացում 6. Դասընթացի մասնակիցների ակնկալիքների հավաքագրում |
| **5 րոպե**    **10 րոպե**    **5 րոպե**    **10 րոպե** | **Քայլ 1.Դասընթացի ներկայացում**  Այս վերապատրաստման դասընթացը կօգնի մասնակիցներին հասկանալ երեխաների պաշտպանության հետ կապված հիմնական հասկացությունները և սկզբունքները, հասկանալ, թե ինչ է նշանակում համակարգված մոտեցում ցուցաբերել երեխաների պաշտպանությանը և ինչպես ստեղծել անվտանգ միջավայր բոլոր տղաների և աղջիկների, հատկապես խոցելի խմբերի համար: Մի շարք խմբային աշխատանքների և ինտերակտիվ վարժությունների միջոցով մասնակիցները ձեռք կբերեն գիտելիքներ և հմտություններ, թե ինչպես ուժեղացնել երեխաների հանդեպ բռնության կանխարգելման աշխատանքները: Նրանք նաև կտեղեկանան, թե ինչպես վարվել և ուր դիմել երեխայի հանդեպ բռնության հայտնաբերման դեպքում:  **Քայլ 2. Ծանոթություն մասնակիցների հետ**  Դասընթացավարը խնդրում է մասնակիցներին հերթով ներկայանալ և ասել իրենց բնութագրող երեք հատկանիշ (օրինակ՝ Արմենուհի՝ ինտուիցիա, պատասխանատվություն, հումորի զգացում): /Սահիկ 2/  **Քայլ 3. Դասընթացի կանոնների մշակում**  Դասընթացավարը դիմում է խմբին՝ խնդրելով սահմանել երեք կանոններ, որոնց խումբը հետևելու է։ /Սահիկ 3/ Դասընթացավարն իր հերթին առաջարկում է 1-2 կանոն: Համաձայնության դեպքում առաջարկված և ընդունված բոլոր կանոնները ֆիքսվում են ֆլիպչարտի վրա և փակցվում պատին:  Դասընթացավարի կողմից մշակված կանոները կարող են լինեն հետևյալը՝   1. Ճշտապահություն 2. Տարբեր տեսակետներ առանց գնահատականի ընդունելու կանոն   **Քայլ 4. Մասնակիցների պատկերացումների նախնական քարտեզագրում**  Դասընթացավարը ցուցադրում է չորս թիրախները հարցադրումներով /Սահիկ 4/ - վարժությունը կատարելու համար, հարկավոր է, որ թիրախները պատկերված լինեն առանձին պաստառների վրա։ Դասընթացավարը բաժանում է յուրաքանչյուր մասնակցին չորս կպչուն կետ՝ բոլորին նույն գույնի։ Դասընթացավարը խնդրում է մասնակիցներին մտածել յուրաքանչյուր հարցադրման մասին և որոշել, թե որտեղ են նրանք գտնվում ներկա պահին․ որքան հեռու է թիրախի կենտրոնից, այնքան մեծ է բացը: Որոշելուց հետո մասնակիցները պետք է կետերը տեղադրեն թիրախների վրա։  Երբ բոլոր մասնակիցներն ավարտում են իրենց անհատական գնահատումը, դասընթացավարը բացատրում է, որ այս դասընթացի նպատակն է մասնակիցներին մոտեցնել թիրախի կենտրոնին: Ասում է, որ նույն վարժությունը կկրկնենք դասընթացի վերջում, որ համեմատենք արդյունքները և առաջընթացը։ /Հարկավոր է թիրախները պատերին թողնել դասընթացի ընթացքում:/ |
| **2ժ 40 րոպե** | **Մոդուլ 1. Ճանաչում ենք երեխաների հանդեպ բռնությունը (ԵՀԲ)** |
|  | Թեմայի նպատակն է՝   * Վերլուծել տարբեր իրավիճակներ, ճանաչել՝ երբ երեխաները կարող են ենթարկվել բռնության կամ անտեսվել: * Ճանաչել երեխաների հանդեպ բռնությունը (ԵՀԲ նշանները և ռիսկի գործոնները) * Լսել և ընդունել մոտեցումներ, նույնիսկ երբ դրանք տարբերվում են անձնական տեսանկյունից: |
| **Նյութեր** | * Պաստառ, մարկերներ * Գրիչներ յուրաքանչյուր մասնակցի համար * ԵՊ հարցաթերթիկը յուրաքանչյուր մասնակցի համար (Նյութ 1) * Երեխաների հանդեպ բռնության հետ կապված միֆերի ցանկը (Նյութ 2): * Դեպքի նկարագրության թերթիկները խմբային աշխատանքի համար (Նյութ 3) |
| **Մեթոդներ** | * Անհատական աշխատանք * Աշխատանք զույգերով * Աշխատանք խմբերով * Սահիկաշար * Մտագրոհ |
| **20 րոպե**    **40 րոպե**    **30 րոպե**    **20 րոպե**    **30 րոպե**    **20 րոպե** | **Քայլ 1.\_Վարժություն «Բացահայտում ենք երեխաների բռնության վերաբերյալ կարծիքները»**  Դասընթացավարը յուրաքանչյուր մասնակցին բաժանում է Երեխաների Պաշտպանության (ԵՊ) հարցաթերթիկը (Նյութ 1) և խնդրում է հարցաթերթը ինքնուրույն լրացնել 10 րոպեում։  Դասընթացավարը խնդրում է մասնակիցներին 5 րոպեի ընթացքում կողքին նստածի հետ քննարկել պատասխանները և տարբերությունները պատասխանների մեջ։  Հրավիրում է 2-3 զույգի կիսվել իրենց քննարկման արդյունքներով։  **Քայլ 2.Վարժություն՝ Տարբերակում ենք փաստերը անհատական կարծիքներից/ միֆերից**  Դասընթացավարը բացատրում է մասնակիցներին, որ երեխաների և նրանց նկատմամբ բռնության բոլոր տեսակների վերաբերյալ բազմաթիվ կարծիքներ ու միֆեր գոյություն ունեն: Սրանցից մի քանիսը քիչ թե շատ տարածված են աշխարհի տարբեր մասերում, և շատերը կապված են մարդկանց համոզմունքների, կարծիքների հետ, թե ինչպես վարվել, ինչպես դաստիարակել և խրատել երեխաներին: Խնդրեք մասնակիցներին փոքր խմբերի բաժանվել։  Դասընթացավարը յուրաքանչյուր խմբին տալիս է երեխաների հանդեպ բռնության հետ կապված միֆերի ցանկը (Նյութ 2) և խնդրում է խմբերին քննարկել այս միֆերը, պատասխանելով նշված հարցերին։ Դասընթացավարը խմբերին խնդրում է մտածել լրացուցիչ միֆերի մասին, որոնք կարող են և՛ բացասական, և՛ դրական ազդեցություն ունենալ երեխաների վրա։  10 րոպեից հետո դասընթացավարը հրավիրում է մասնակիցներին ներկայացնելու իրենց խմբային քննարկման արդյունքները։   * **Ամփոփում**   Դասընթացավարը մասնակիցներին տալիս է ամփոփիչ հարցերը։ /Սահիկ 6/      Դասընթացավարը տալիս է հիմնական ուղերձները (Սահիկ 7) և ամփոփում նյութը։    **Քայլ 3.**  Դասընթացավարը հարցնում է և պատասխանները գրանցում պաստառի վրա։   * Ի՞նչ եք մտածում առաջին պահին, երբ խոսում ենք բռնության ենթարկված երեխաների մասին: (Օրինակ՝ «ցանկացած բան, որը ցավ է պատճառում երեխային», «երեխային նվաստացնելը» կամ «երեխային ֆիզիկական և հոգեկան ցավ պատճառելը»):   Դասընթացավարը խմբին տալիս է հաջորդ հարցը և ստանում 1-2 պատասխան։   * Ձեր մանկությունից կարո՞ղ եք հիշել մի մեծահասակի, ով ձեզ լավ էր վերաբերվում: Ի՞նչ էր անում նա։ (օրինակ՝ «բարյացակամ էր երեխաների նկատմամբ» և այլն):   Դասընթացավարը խմբին տալիս է հաջորդ հարցը և ստանում 1-2 պատասխան։   * Հիմա, մտածելով ձեր մանկության մասին, կարո՞ղ եք հիշել մի մեծահասակի, ով վատ է վարվել ձեզ հետ կամ ստիպել է ձեզ վատ զգալ: Ի՞նչ է նա արել (օրինակ՝ խփել է, բղավել է, ստիպել է չափազանց շատ աշխատել և այլն):   Դասընթացավարը բացատրում է՝ ի՞նչ է բռնությունը և բռնության տեսակները (Սահիկ 8-10)        **Քայլ 4.**  Դասընթացավարը մասնակիցներին խնդրում է հաշվել 1-5-ը և ձևավորում է 5 խումբ։ Յուրաքանչյուր խմբին տալիս է մեկ դեպքի վերաբերյալ նյութ, դեպքի շուրջ քննարկվող հարցերի ցանկ (Նյութ 3) և խնդրում է քննարկել այն։  15 րոպեից դասընթացավարը հրավիրում է խմբերին ներկայացնել իրենց խմբային քննարկման արդյունքները։ Եթե կան տարաձայնություններ ու կարծիքների տարբերություններ, խնդրում է խմբի անդամներին բացատրել այդ տարբերությունները և քննարկել այդ տեսակետների հիմքում ընկած վերաբերմունքն ու արժեքները:  **Քայլ 5.**  Դասընթացավարը մասնակիցներին ներկայացնում է Ֆիզիկական և հոգեբանական բռնության նշանները։ (Սահիկ 11- 14)          **Քայլ 6.**   * **Ամփոփում (Սահիկ 15-16)**   Դասընթացավարը ամփոփում է թեման՝ շեշտադրելով, թե ինչու է կարևոր, որ երեխայի հետ աշխատող մարդիկ կարևորեն և ուշադիր լինեն բացահայտելու երեխայի հանդեպ բռնությունը։ |
| **60 րոպե** | **Մոդուլ 2. Երեխաների պաշտպանությունն ու ՀՀ օրենսդրական դաշտը** |
|  | Նպատակը՝ Մասնակիցներին ծանոթացնել երեխաների պաշտպանության համակարգին և ՀՀ օրենսդրական դաշտին |
| **Նյութեր** | * Պաստառ թվարկված դասընթացի նպատակներով և օրակարգով * Մարկերներ * Գունավոր մարկերներ * Գրիչներ յուրաքանչյուր մասնակցի համար |
| **Մեթոդներ** | * Սահիկաշար * Մտագրոհ |
| **10 րոպե**    **10 րոպե**    **20 րոպե**      **20 րոպե** | **Քայլ 1.**  Դասընթացավարը ներկայացնում է «Երեխայի իրավունքների մասին» ՀՀ օրենքով սահմանված իրավունքները և պարտականությունները: **(Սահիկ 18-27)** Ներկայացնում է, որ օրենքը թեև ընդունվել է 27 տարի առաջ, այնուամենայնիվ անառարկելի է կարևոր սկզբունքի առկայությունը օրենքում, որին մշտապես պետք է հետևել երեխային վերաբերելի ցանկացած գործողությունում, այն է հավասարություն, խտրականության բացառում։    Դասընթացավարը հայտնում է նաև, որ օրենսդրությամբ արգելվում է երեխայի առողջության, մտավոր և ֆիզիկական զարգացման, դաստիարակության վրա բացասական ազդեցություն ունեցող, բռնության և դաժանության պաշտամունք քարոզող, մարդկային արժանապատվությունը նսեմացնող, ընտանիքը վարկաբեկող, իրավախախտումներին նպաստող զանգվածային տեղեկատվության և գրականության տարածումը: Լսարանի հետ քննարկում է այս հարցում կրթական հաստատության կարևոր դերն ու նշանակությունը։  Դասընթացավարը քննարկում է նաև օրենքում փոփոխությունների իրականացման անհրաժեշտությունը՝ լսարանի ուշադրությունը հրավիրելով լիազոր մարմնի կողմից արդեն իսկ հանրային քննարկման ներկայացված օրենսդրական նախաձեռնության ուժեղ կողմերը, որոնք վերաբերում են երեխայի նկատմամբ բռնության կանխարգելմանը, բացահայտմանը, ուղղորդմանը։ Դժգոհիկի և ինքնագոհի պատկերներով դասընթավարը համեմատություն է անցկացնում գործող օրենսդրության և ըստ հանրային քննարկման ներկայացված նախագծերի՝ նախատեսվող փոփոխությունները, այսպես ներկայացնում է սահիկաշարում ներկայացված բոլոր նմանօրինակ սահիկները, երբեմն կանգ առնելով և լսելով լսարանի կարծիքը նախատեսվող փոփոխությունների կարիքահենության վերաբերյալ։ **(Սահիկ 28-48)**    Փոփոխությունների կարևորությունն ընդգծելու համար, դասընթացավարը ներկայացնում է սահիկաշարում ներառված վիճակագրական տվյալները՝ ևս մեկ անգամ կարևորելով փոխգոծունեությունն ու կայուն համագործակցությունը։  **Քայլ 2.**  Դասընթացավարը ներկայացնում է ՀՀ Ընտանեկան օրենսգրքով սահմանված ծնողների իրավունքների և պարտականությունների վերաբերյալ գործող իրավակարգավորումները:  Դասնթացավաևը ներկայացնում է ՀՀ ընտանեկան օրենսգրքով ամրագրված՝ ծնողների իրավունքների ու պարտականությունների հավասարությունը, հրավիրում է լրսանաի ուշադրությունն այն փաստի վրա, որ կարևոր է կրթական հաստատության համագործակցությունը երկու ծնողների հետ հավասարապես, բնականաբար այն պարագաներում, երբ երեխան ունի երկու ծնող։ (Սահիկ 50-55)    Անդրադարձ է կատարվում նաև սահիկաշարում ներառված՝ ծնողական իրավունքներին և պարտականություններին և քննարկման միջոցով գնահատվում է, թե որքանով է այն կիրարկվում ներկայում։    Դասընթացավարը շեշտադրում է նաև երեխայի լավագույն շահի ապահովման գործընթացում կրթական հաստատության կարևոր դերակատարումը՝ այդ թվում ռիսկային գործոնների մասին համապատասխան խնամակալության և հոգաբարձության մարմիններին տեղեկացնելու անհրաժեշտության մասին՝ հետագա քայլեր ձեռնարկելու՝ ընդհուպ մինչև ծնողական իրավունքներից զրկման գործընթաց նախաձեռնելու նպատակով և խոսում է զրկման հիմքերից մի քանիսի վերաբերյալ։    **Քայլ 3.**  Դասընթացավարը ներկայացնում է «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» ՀՀ օրենքի հիմնական սկզբունքները, գործընթացի հիմնական դերակատարներին։ (Սահիկ 56-57)      **Քայլ 4.**  Դասընթացավարը ներկայացնում է երեխայի սոցիալական պաշտպանության ոլորտում ՀՀ-ի ստանձնած միջազգային պարտավորությունները, մասնավորապես «Երեխայի իրավունքների մասին» ՄԱԿ-ի կոնվենցիան ։ **(Սահիկ 58-82)**  Խոսելով Կոնվենցիայի մասին՝ դասընթացավարը շեշտադրում է կոնվենցիոն չորս սկզբունքները և լսարանի հետ քննարկմամբ հավաստում, որ այդ սկզբունքները պետք է ապահովվեն բոլոր գործողություններում։      Դասընթացավարը ներկայացնում է երեխայի սոցիալական պաշտպանության ոլորտում իրականացված փոփոխությունները, մասնավորապես՝ բռնությունից զերծ մնալուն և մուտքը հաստատություններ կանխարգելելուն ուղղված փոփոխությունները։ |
| **2ժ 15 րոպե** | **Մոդուլ 3. Անվտանգ և բռնությունից պաշտպանված միջավայրի ստեղծում** |
|  | Նպատակը՝   * Վերհանել ռիսկի և պաշտպանիչ գործոնները * Հասկանալ՝ ինչպես կարելի է ուժեղացնել պաշտպանիչ գործոնները գործընկերությամբ՝ երեխայի համար անվտանգ միջավայր ստեղծելու նպատակով։ |
| **Նյութեր** | * «Երեխային շրջապատող միջավայր» և «Պաշտպանիչ և ռիսկային գործոններ» /Սահիկ 84-85/ ։ * «Համընդհանուր պաշտպանիչ և ռիսկային գործոններ» նյութը /Նյութ 4/ * A4 ֆորմատի գունավոր և սպիտակ թղթեր * «ԵՊ ոլորտում առկա խնդիրների պաշտպանիչ և ռիսկային գործոնները» /Նյութ 5/ * Նախապես պատրաստված՝ երեխայի միջավայրին վերաբերող պաստառ /որպես օրինակ՝ Սահիկ 86/ * Ամփոփում /Սահիկ 87/ * Գունավոր մարկերներ * Թղթե կպչուն ժապավեն * Պաստառ * Գրիչներ յուրաքանչյուր մասնակցի համար |
| **Մեթոդներ** | * Մտագրոհ * Աշխատանք խմբերով * Սահիկաշար |
| **30 րոպե**    **20 րոպե**    **75 րոպե**    **10 րոպե** | **Քայլ 1. Երեխային շրջապատող միջավայրը**  Դասընթացավարը ներկայացնում է, որ երեխաների պաշտպանությունը բռնությունից, անտեսումից, շահագործումից և բռնության այլ ձևերից յուրաքանչյուրի պարտականությունն է։ Բռնությունը կամ շահագործումը կարող է խաթարել երեխայի բարեկեցության և զարգացման ցանկացած ոլորտ, ճիշտ այնպես, ինչպես ապահով միջավայրը երեխաներին հնարավորություն է տալիս լիարժեք զարգանալու:  Դասընթացավարը հրավիրում է մասնակիցներին խորհել երեխային շրջապատող միջավայրի մասին․ ինչու՞ է կարևոր երեխայի շուրջ զարգացնել *պաշտպանիչ գործոններ*, և հասկանալով, թե որոնք են *ռիսկային գործոնները*, քայլեր ձեռնարկել նվազեցնելու և բացառելու դրանք։ /Սահիկ 84-85/:      **Քայլ 2. Ծանոթացում համընդհանուր պաշտպանիչ**  և **ռիսկային գործոններին**  Դասընթացավարը բացատրում է, որ գոյություն ունեն համընդհանուր ռիսկային և պաշտպանիչ գործոններ[[1]](#footnote-1) և մասնակիցներին բաժանում է խմբերի /յուրաքանչյուր խմբում 5-6 մասնակից/, յուրաքանչյուր խմբին բաժանում է «Համընդհանուր պաշտպանիչ և ռիսկային գործոններ» նյութը /նյութ 4/։  Դասընթացավարը խնդրում է մասնակիցներին 10 րոպեի ընթացքում խմբերում ծանոթանալ գործոններին և ընտրել երկու ռիսկային և երկու պաշտպանիչ գործոն, որոնք համարում են կարևոր/հաճախ հանդիպող։  Դասընթացավարը խնդրում է յուրաքանչյուր խմբից մեկ մասնակցի ներկայացնել մեկ պաշտպանիչ և մեկ ռիսկային գործոն և մեկնաբանել։  **Քայլ 3. Վարժություն՝ Տարբեր մակարդակներում *ռիսկային ու պաշտպանիչ գործոնների* բացահայտում ու քարտեզագրում**  Դասընթացավարը բացատրում է, և խմբային աշխատանքի արդյունքում մասնակիցները փորձում են հասկանալ, որ ռիսկային և պաշտպանիչ գործոններն առավել տարածված են երեխաների հանդեպ բռնության ձևերի բացահայտման և խնդիրների կանխարգելման համար։  Դասընթացավարը մասնակիցներին բաժանում է երեք խմբերի և յուրաքանչյուր խմբին առաջադրում է ներքևում նշված խնդիրներից մեկը։   * մեծահասակների կողմից երեխաների հանդեպ հոգեբանական բռնություն (հոգեբանական վատ վերաբերմունք, հոգեկան բռնություն, ծաղրանք կամ անտեսում) * երեխաների կողմից բուլինգի ենթարկելը, նվաստացնելը * ֆիզիկական պատիժ, ծեծ ծնողների կողմից[[2]](#footnote-2)   Դասընթացավարը խնդրում է յուրաքանչյուր խմբի՝ որոշել, թե ով է խմբային քննարկումը վարելու և ով է պաստառի վրա գրառումներ անելու։ Վարողին տրամադրվում է քննարկումը վարելու օժանդակ նյութ /նյութ 5/  Դասընթացավարը բացատրում է, որ յուրաքանչյուր խումբ պետք է առանձնացնի այն ***գործոնները, որոնք հանգեցնում են այդ խնդրին*** և բացահայտի՝ ***ի՞նչն է, որ օգնում է երեխաներին պաշտպանված լինել այդ խնդրից։*** Ձևակերպումները պետք է լինեն հստակ։ Վարողները պետք է արձանագրեն մասնակիցների պատասխանները՝ առանձնացնելով ռիսկային գործոնները մեկ պաստառի վրա, իսկ պաշտպանիչ գործոնները՝ մյուս։ Քննարկմանը հատկացվում է 15 րոպե։  Դասընթացավարը խմբային քննարկումներից հետո խնդրում է յուրաքանչյուր խմբին ներկայացնել իր քննարկման արդյունքները։ Այլ խմբերի մասնակիցներին հնարավորություն պետք է տալ կիսելու իրենց նկատառումները։  Երբ խմբերը ներկայացնում են իրենց առանձնացրած գործոնները, դասընթացավարը հարցնում է մասնակիցներին, թե ինչքանո՞վ են դրանք տարածված․   * **ընդհանրապես տարածված չեն,** * **քիչ տարածված են,** * **որոշ չափով տարածված են,** * **շատ տարածված են**։   Ամեն գործոնի կողքին դասընթացավարը անում է համապատասխան նշում ըստ մասնակիցների պատասխանների։ Այս հատվածին հատկացվում է 30 րոպե։  Դասընթացավարը բոլոր խմբերին ներկայացնելուց հետո առանձնացնում է այն գործոնները, որոնք մասնակիցները նշել էին՝ որպես «**որոշ չափով տարածված»** և **«շատ տարածված»,** դուրս է գրում առանձին քարտերի վրա (մեկ գործոն՝ մեկ A4 ֆորմատի թուղթ, կարող եք օգտագործել նաև տարբեր գույների քարտեր ռիսկային և պաշտպանիչ գործոններն առանձնացնելու համար)։ Ուշադրություն դարձրեք, թե որ գործոններն են կրկնվում բոլոր խմբերում։  Դասընթացավարը մասնակիցներին հրավիրում է պաստառի մոտ /օրինակ Սահիկ 17/, որտեղ ներկայացված է /նախորոք պատրաստված/ երեխայի միջավայրի պատկերը և խնդրում է մասնակիցներին քարտերն ըստ գործոնների տեղադրել համապատասխան մակարդակում։ Եթե որևէ մակարդակ բաց է մնացել, օգնեք մասնակիցներին մտածել այդ մակարդակի հետ կապված գործոնների /պաշտպանիչ կամ ռիսկային/ մասին և ավելացնել։ Սրան հատկացված է 30 րոպե։    Դասընթացավարը բոլոր գործոնները տեղադրելուց հետո խնդրում է մասնակիցներին դասակարգել ռիսկային գործոնները՝ մտածելով, թե ի՞նչն է հանգեցնում առավել խոցելիության, ի՞նչ դեր է խաղում յուրաքանչյուր գործոնը («ամենահայտնիից դեպի ոչ այնքան հայտնին» սկզբունքով) այդ խնդրի գոյության համար։  Դասընթացավարը նույն գործողությունը կատարում է պաշտպանիչ գործոնների համար՝ խնդրում է մասնակիցներին տեղադրել գործոնները ամենահայտնիից մինչև ոչ այնքան հայտնին, ինչը կանխարգելում է երեխաների հանդեպ բռնության խնդիրը, կամ նվազեցնում է խոցելիությունը նման խնդրի նկատմամբ։   * **Ամփոփում**   Դասընթացավարը ամփոփում է վարժությունը /Սահիկ 87/՝ հրավիրում է մասնակիցներին վերլուծել ստացված պատկերը։ Հարցրեք, թե ի՞նչ են տեսնում նրանք, ի՞նչ զուգահեռներ են անցկացնում։ |
| **2ժ** | **Մոդուլ 4. Նպաստում ենք երեխայի զարգացմանն ու աճին** |
|  | Նպատակը՝   * Օգնել մասնակիցներին գնահատել զարգացման նախադրյալները, որոնք նպաստում են երեխաների համար անվտանգ միջավայրի ստեղծմանը: * Հասկանալ 40 զարգացնող նախադրյալների առավելությունները և քայլեր մշակել նպաստելու *զարգացնող նախադրյալների* ուժեղացմանը։ |
| **Նյութեր** | * Սահիկաշար * A4 ֆորմատի թղթեր * Երեխային զարգացնող 40 արտաքին և ներքին նախադրյալները /Սահիկ 89-91/ * «40 զարգացնող նախադրյալները» նկարագրությունը /Նյութ 6/ * Նախապես պատրաստված «Երեխաների վերաբերյալ սցենարներ» /նյութ 7/ * Նախապես պատրաստված պաստառ «Զարգացնող նախադրյալներ՝ ներքին և արտաքին») * Գունավոր մարկերներ * Երկու գույնի կպչուն թերթիկներ * Թղթի կպչուն ժապավեն * Գրիչներ յուրաքանչյուր մասնակցի համար |
| **Մեթոդներ** | * Մտագրոհ * Աշխատանք խմբերով * Սահիկաշար |
| **30 րոպե** | **Քայլ 1. Բացահայտում ենք Ներքին ու Արտաքին զարգացնող նախադրյալները**  Դասընթացավարը բացատրում է մասնակիցներին, որ երեխաների զարգացմանը և բարեկեցությանը նպաստելու համար ավելի արդյունավետ է հիմնվել ուժեղ կողմերի վրա և ուժեղացնել զարգացնող նախադրյալները, քան թե կենտրոնանալ թույլ կողմերի և խնդիրների վրա:  Դասընթացավարը ներկայացնում է երեխային զարգացնող 40 արտաքին և ներքին նախադրյալները , որոնք մշակվել են ամերիկյան Search Institute-ի[[3]](#footnote-3) կողմից /Սահիկ 89-91/։        Դասընթացավարը 40 զարգացնող նախադրյալները ներկայացնելուց հետո բաժանում է մասնակիցներին 6 փոքր խմբերի և նրանց բաժանում «40 զարգացնող նախադրյալները» նկարագրությունը /Նյութ 6/։ Դասընթացավարը խնդրում է մասնակիցներին ծանոթանալ 40 զարգացնող նախադրյալների հետ։ |
| **45 րոպե** | **Քայլ 2․ Վարժություն՝ Դասակարգում ենք զարգացնող նախադրյալները**  Դասընթացավարը 6 փոքր խմբերից յուրաքանչյուրին տալիս է նախապես պատրաստված «Երեխաների վերաբերյալ սցենար» /Նյութ7/։ Դասընթացավարը խնդրում է մասնակիցներին կարդալ սցենարը և պատասխանել ներքևի հարցերին։  Դասընթացավարը բաժանում է մասնակիցներին երկու գույնի կպչուն թերթիկներ և խնդրում նրանց առանձին թերթիկի վրա նշել մեկական հատկանիշ։ Մի գույնի թերթիկների վրա գրառում են առաջին հարցի պատասխանները, մյուս գույնի թերթիկներն օգտագործում են երկրորդ հարցի պատասխանների համար։ Խմբային քննարկման համար նախատեսվում է 15 րոպե։  Դասընթացավարը ժամանակը լրանալուն պես հրավիրում է մասնակիցներին նախապես պատրաստված և պատին փակցված «Զարգացնող նախադրյալներ՝ ներքին և արտաքին» /օրինակ՝ Սահիկ 90-91/ պաստառի մոտ, որտեղ պատկերված են ներքին և արտաքին նախադրյալների ոլորտները։  Դասընթացավարը հրավիրում է յուրաքանչյուր խմբի ներկայացնել իր պատասխանները։ Երբ մասնակիցները նշում են որևէ քննարկված հատկանիշ, դասընթացավարը հարցնում է, թե պաստառի վրա ո՞ր ոլորտի տակ պետք է տեղադրվի այն։ (***Կարևոր է***՝ Պետք է համոզվել, որ քննարկման հիմքում ընկած են ներքին և արտաքին զարգացնող գործոնների ոլորտները։ Պետք է օգնել մասնակիցներին համապատասխան ընտրություն կատարել): Վարժության համար նախատեսվում է 30 րոպե։ |
| **35 րոպե**    **10 րոպե** | **Քայլ 3․ Վարժություն՝ Ստեղծում ենք միջավայր, որը նպաստում է երեխաների բարեկեցությանը, զարգացմանն ու հանգեցնում դրական արդյունքների**  Դասընթացավարը խնդրում է մասնակիցներին բաժանվել երեք խմբերի՝ բացատրելով, որ յուրաքանչյուր խումբ կենտրոնանալու է երեխային շրջապատող միջավայրի մեկ մակարդակի վրա /Սահիկ 92/։    Դասընթացավարը յուրաքանչյուր խմբին տալիս է մեկ հարց /Նյութ 8/ քննարկելու համար, ընդգծելով, որ նրանք պետք է տրամադրեն իրատեսական և կոնկրետ պատասխաններ, որոնք կարող են հանդիսանալ իրենց դպրոցի գործողությունների պլանի մի մաս։ Խմբային քննարկման համար նախատեսվում է 15 րոպե։  Դասընթացավարը բացատրում է, որ պատասխանելով հարցին՝ մասնակիցները պետք է մտածեն, թե իրենց դպրոցում ինչ պիտի՝   * **Սկսեն անել** * **Շարունակեն անել** * **Այլ**և**ս չանեն**   (***Կարևոր է***՝ Դասընթացավարը պետք է քաջալերի մասնակիցներին իրենց առաջարկությունները քննարկելիս մտածել հատկապես այնպիսի գործողությունների մասին, որոնք նպաստելու են հետևյալ ոլորտների ուժեղացմանը․   * Երեխաների առողջություն * Անվտանգություն, բռնությունից պաշտպանվածություն * Վայելելու և նպատակներին հասնելու կարողություն * Հասարակական և քաղաքացիական մասնակցություն)։   Դասընթացավարը բոլոր խմբերին հրավիրում է ներկայացնել իրենց աշխատանքի արդյունքները՝ հնարավորություն տալով այլ մասնակիցներին կիսվել իրենց նկատառումներով, հարցել տալ, պարզաբանումներ խնդրել ներկայացնողներից կամ ավելացումներ անել։   * **Ամփոփում**   Դասընթացավարը ամփոփում է քննարկումը /Սահիկ 93/՝ նշելով, որ յուրաքանչյուր դպրոցի համար անհրաժեշտ է ունենալ մասնակցային կերպով մշակված դպրոցի զարգացման ծրագիր, որը հնարավորություն է տալիս դպրոցին հետևողական լինել և որակյալ ծառայություններ մատուցել։ Խմբերի կողմից ներկայացված առաջարկները կարող են դառնալ նման զարգացման ծրագրի մաս, ինչը թույլ կտա պլանավորված կանխարգելիչ աշխատանքներ իրականացնել՝ ուժեղացնելով երեխաների ընդհանուր պաշտպանվածությունը բռնությունից։ |
| **3 ժ** | **Մոդուլ 5. Արձագանքում ենք բռնության դեպքերին** |
|  | Նպատակը՝ Օգնել մասնակիցներին մշակել Երեխաների հանդեպ բռնության դեպքերի հաղորդման և արձագանքման կարգ |
| **Նյութեր** | * Սահիկաշար * «ԵՀԲ խնդիրներ» և համապատասխան հարցեր /Նյութ 9/ * ԵՀԲ դեպքերի հայտնաբերման և ուղղորդման դեպքում գաղտնիության սկզբունքները * ԵՀԲ դեպքերի մասին հաղորդելու կարգը /Նյութ 10/ * Գունավոր մարկերներ * Գրիչներ յուրաքանչյուր մասնակցի համար |
| **Մեթոդներ** | * Մտագրոհ * Աշխատանք խմբերով * Սահիկաշար |
| **30 րոպե**    **30 րոպե**    **20 րոպե**    **90 րոպե**      **10 րոպե** | **Քայլ 1.**  **Վարժություն՝** Բացահայտում ենք մասնագիտացված ծառայությունների անհրաժեշտությունը  Դասընթացավարը խնդրում է մասնակիցներին կանգնել կողք կողքի մեկ գծով։ Յուրաքանչյուր մասնակցի բաժանում է երեխային վերաբերող որոշակի իրավիճակ նկարագրող թերթիկ՝ ներառելով երեխայի սեռը, տարիքը, գտնվելու վայրը, երբեմն նաև հաշմանդամությունը։ Այնուհետև բարձրաձայնում է երեխայի տարբեր իրավունքների մասին և խնդրում մասնակիցներին մեկ քայլ առաջ գալ, եթե այդ իրավունքի իրացումը հնարավոր է նշված համայնքում՝ ըստ մասնակիցների։ Արդյունքում նույն կետից շարժվող մասնակիցները հայտնվում են տարբեր դիրքերում ։ Մանրամասն քննարկվում են բոլոր դեպքերը և հստակ շեշտադրվում ծառայությունների ներդրման անհրաժեշտությունը երեխայի իրավունքների լիարժեք իրացման գործում։/նյութ9/  **Քայլ 2․**  Դասընթացավարը ներկայացնում է երեխաների սոցիալական պաշտպանության ոլորտում գործող մասնագիտական ծառայությունները, այդ թվում նաև՝ պատվիրակված լիազորությունների շրջանակում տրամադրվող ծառայությունները։ /Սահիկ 95-100/  Մասնակիցներին փոխանցում է նաև պատվիրակված ծառայությունների կոնտակտային տվյալները և շեշտադրում՝ կրթական հաստատությունների կապի կարևորությունն այս կենտրոնների հետ, որը թույլ կտա երեխային արագ հաղթահարել կյանքի դժվարին իրավիճակը կամ մեղմել դրա ռիսկը։  **Քայլ 3․**  **Վարժություն՝** Բացահայտում ենք համագործակցության կարևորությունը երեխայի լավագույն շահը ապահովելու գործում  Դասընթացավարը խնդրում է մասնակիցներին բաժանվել խմբերի, յուրաքանչյուր խմբում 5-6 մասնակից։ Այնուհետև մասնակիցներին է փոխանցում փուչիկներ և խնդրում դրանք անընդմեջ միմյանց փոխանցելով՝ փորձել փուչիկներն օդում պահել։ 1-2 րոպեն մեկ խնդրում է յուրաքանչյուր խմբի մեկական մասնակցի դուրս գալ շրջանից , սակայն թողնել փուչիկը, իսկ շրջանի մյուս մասնակիցներին՝ շարունակել փուչիկներն օդում պահել։ Եվ այսպես, մինչև յուրաքանչյուր շրջանում մնա մեկ կամ երկու մասնակից։ Արդյունքում քննարկվում է համագործակցության կարևորությունը և՝ թե ինչ կարևոր է նաև պատասխանատվության և գործողությունների շրջանակը, ինչպես նաև ճիշտ ուղղորդումը։ Փուչիկները կարող են մեկնաբանվել իբրև երեխաների տարբեր իրավունքներ կամ տարբեր բռնությունների ռիսկեր։  **Քայլ 4․**  Դասընթացավարը ներկայացնում է երեխաների սոցիալական պաշտպանության ոլորտում գործող հաստատությունները, նրանց դերակատարումը և պատասխանատվության շրջանակը։ Մասնավորապես անդրադարձ է կատարվում երեխայի լավագույն շահի ապահովման գործում Խնամակալության և հոգաբարձության մարմինների գործառույթներին, համագործակցության շրջանակին և այդ ընթացքում դպրոցի և միասնական սոցիալական ծառայության տարածքային կենտրոնների համագործակցության նպատակայնությանը և ձևաչափին։ Մանրամասն քննարկվում են նաև իրավապահ և առողջապահական համակարգերի ներգրավման ձևաչափերը և մեխանիզմները, այդ գործընթացում դպրոցի պրոակտիվ գործողությունների և պատասխանատվության շրջանակը, գաղտնիության սկզբունքները  Սահիկաշարի միջոցով ներկայացնում է նաև երեխայի հետ զրուցելու անհրաժեշտ կանոնների, կյանքի դժվարին իրավիճակում հայտնված երեխային կրկնակի սրթրեսից զերծ պահելու կարևորության մասին։      Դեպքերի քննարկման միջոցով բացահայտում ենք բռնության դեպքերին արձագանքման մեխանիզմները։  Դասընթացավարը խնդրում է մասնակցիներին բաժանվել 3-4 հոգանոց խմբերի, այնուհետև նրանց տրամադրում նախապես մշակված սցենարներ՝ կապված երեխայի հանդեպ բռնության բացահայտման հետ։ Դասընթացավարը խնդրում է խմբերում քննարկել դեպքերը /նյութ 10/, առանձնացնել դպրոցի անելիքները՝ կենտրոնանալով այն հանգամանքի վրա, թե որոնք են առաջին քայլերը, ով պետք է ներգարվված լինի աշխատանքներում դպրոցի ներսում և դպրոցից դուրս, ինչպես նաև՝ թե որ դեպքերում է նպատակահարմար ծնողներին ներգրավել նշված գործընթացներում ։ Այնուհետև մասնակիցներն իրենց կազմած մանրամասն միջամտության պլանը ներկայացնում են, որից հետո ծավալվում է քննարկում և դասընթացավարը ակտիվ ուղղորդումներ է իրականացնում։ Պրակտիկ դեպքերի քննարկումների արդյունքում ձևավորվում են արձագանքման մեխանիզմներ՝ ելնելով տարբեր դեպքերի տրամաբանությունից։  Մշակված մոտեցումներն ու մեխանիզմները առաջարկությունների տեսքով ներկայացվում են դպրոցի տնօրինությանը՝ Երեխաների հանդեպ բռնության դեպքերի հաղորդման և արձագանքման կարգը ընդունելու և հաստատելու համար։  **Քայլ 6․ Ամփոփում**  Դասընթացավարը ամփոփում է քննարկումը՝ նշելով, որ յուրաքանչյուր դեպքի համար անհրաժեշտ է ունենալ մասնակցային կերպով մշակված ուղղորդման մեխանիզմ, որը հնարավորություն է տալիս դպրոցին վաղ փուլում հայտնաբերել երեխայի հանդեպ բռնությունը, ինչպես նաև ունենալ բռնությունը կանխարգելելու ուղղությամբ գործողությունների շարք ։ Խմբերի կողմից ներկայացված առաջարկները կարող են դառնալ նման ուղղորդման մեխանիզմի մաս, ինչը թույլ կտա պլանավորված կանխարգելիչ աշխատանքներ իրականացնել՝ ուժեղացնելով երեխաների ընդհանուր պաշտպանվածությունը բռնությունից։ |
| **40 րոպե** | **Դասընթացի ամփոփում** |
|  | **Քայլ 1.**  Դասընթացավարը խնդրում է մասնակիցներին կրկնել թիրախների վարժությունը։ Նա հրավիրում է մասնակիցներին դասընթացից հետո գնահատել ստացված գիտելիքները և փորձը և որոշել, թե դասընթացի ավարտին որտեղ են նրանք գտնվում յուրաքանչյուր թիրախում։  Դասընթացավարը համեմատում է ստացված պատկերը նախնական պատկերի հետ և քննարկում արդյունքները։  **Քայլ 2.** Դասընթացավարը բաժանում է դասընթացի գնահատման թերթիկները և խնդրում մասնակիցներին լրացնել։/նյութ 11/  **Քայլ 3.** Փակման արարողություն։ |

# 

# **ԲԱՇԽՎՈՂ ՆՅՈՒԹԵՐ**

### Բաշխվող նյութ #1. ԵՊ հարցաթերթիկ

**Երեխաների պաշտպանության (ԵՊ) հարցաթերթիկ**

Յուրաքանչյուր սահմանման համար խնդրում ենք նշել, թե ո՞րն է լավագույնս նկարագրում Ձեր անձնական տեսանկյունը։

|  |  |  |  |  |  |
| --- | --- | --- | --- | --- | --- |
|  |  | ***Լիովին համաձայն եմ*** | ***Համաձայն եմ*** | ***Համաձայն չեմ*** | ***Կտրականապես համաձայն չեմ*** |
| 1 | Երեխաներին խփելը, ծեծելը միշտ սխալ է, դա երեխայի նկատմամբ բռնության ձև է: |  |  |  |  |
| 2 | Երեխաների հանդեպ սեռական բռնությունը մեր համայնքում խնդիր չէ: |  |  |  |  |
| 3 | Դպրոցում երեխաներին խրատելու համար փայտ օգտագործելը լավ է: |  |  |  |  |
| 4 | Երեխայի հանդեպ բռնության մասին հաղորդելը, հավանաբար, կվատթարացնի իրավիճակը երեխայի համար, ուստի ավելի լավ է դրա մասին չբարձրաձայնել , ոչինչ չասել/չանել: |  |  |  |  |
| 5 | Հաշմանդամ երեխաների համար ավելի մեծ է բռնության ենթարկվելու վտանգը, քան մյուս երեխաների համար: |  |  |  |  |
| 6 | Չկա ԵՀԲ-ի դեպքերի մասին հայտնելու պատշաճ համակարգ/մեխանիզմ, ուստի չարժե որևէ բռնության մասին հաղորդել: |  |  |  |  |
| 7 | Ես այնքան էլ չէի վստահի ոստիկանությանը, որպեսզի հաղորդեի ԵՀԲ դեպքի մասին: |  |  |  |  |
| 8 | Երեխաների հետ աշխատող անձնակազմը դժվար թե բռնության ենթարկի նրանց: |  |  |  |  |
| 9 | Երեխաները հաճախ պատմություններ են հորինում բռնության ենթարկվելու մասին: |  |  |  |  |
| 10 | Տղաներն ավելի քիչ են ենթարկվում սեռական բռնության, քան աղջիկները։ |  |  |  |  |
| 11 | Եկեղեցականը երբեք երեխային բռնության չի ենթարկի: |  |  |  |  |
| 12 | Հիմնականում տղամարդիկ են բռնության ենթարկում երեխաներին, կանանց հետ երեխաները ավելի ապահով են։ |  |  |  |  |

### Բաշխվող նյութ #2. Երեխաների հանդեպ բռնության հետ կապված միֆերի ցանկը

* Հաշմանդամություն ունեցող երեխաներին պետք է մեկուսացնել մյուս

երեխաներից, որպեսզի մյուսները չկրկնօրինակեն նրանց վատ պահվածքը:

* Դժվար, անկարգ երեխաներին հարկավոր է ավելի շատ պատժել։
* Երեխաներին դաստիարակելիս պետք է պարբերաբար ծեծել, որ նորմալ մարդ մեծանան։
* Մուրացկան երեխաներին պետք է հատուկ հաստատություններում պահել, քանի որ նրանք բոլորը հանցագործ են։
* Երեխաները նորից նույն սխալը չեն անի, եթե մի լավ ծեծ ուտեն, ապտակ ստանան։
* Երեխաները միշտ գիտեն, թե ինչու են իրենց պատժում։
* Աղջկան հարկավոր է շուտ ամուսնացնել, թե չէ տանը կմնա։

**Հարցեր՝**

* Արդյո՞ք մասնակիցները երբևէ լսել են, որ նման համոզմունքներ/կարծիքներ արտահայտվեն:
* Ինչի՞ց կարող ենք հետևություն անել, որ նման համոզմունքները/կարծիքները միֆեր են, որ իրականությանը չեն համապատասխանում կամ ապացուցված չեն:

### Բաշխվող նյութ #3. Դեպքերի նկարագրություն /*խմբային աշխատանքի համար/*

**Խումբ 1**

*Խմբային աշխատանքներում Աննան իրեն ագրեսիվ է պահում, բղավում է և հրում մյուս երեխաներին: Երեխայի մարմնին, մաշկի վրա դուք կարող եք տեսնել կտրվածքներ և կապտուկների հետքեր:*

* Արդյո՞ք նկարագրված երեխան բռնության է ենթարկվում։ Ինչո՞ւ, ինչու՞ ոչ։
* Ի՞նչ անհանգստացնող նշաններ եք նկատում նկարագրված իրավիճակում։
* Ի՞նչ տեսակի բռնություն կարող է տեղի ունենալ:

**Խումբ 2**

*Դուք նկատում եք, որ Արմենն անընդհատ փորձում է բոլորի ուշադրության կենտրոնում լինել: Երբ տղային ինչ-որ հարց ես տալիս, հանկարծակի խոսքի խանգարումներ են նկատվում․ տղան սկսում է կակազել և ի վիճակի չէ ավարտել այն, ինչ ուզում է ասել:*

* Արդյո՞ք նկարագրված երեխան բռնության է ենթարկվում։ Ինչո՞ւ, ինչու՞ ոչ։
* Ի՞նչ անհանգստացնող նշաններ եք նկատում նկարագրված իրավիճակում։
* Ի՞նչ տեսակի բռնություն կարող է տեղի ունենալ:

**Խումբ 3**

*Դուք նկատում եք, որ Էմման անհարմար է զգում քայլելիս կամ նստելիս: Դուք հարցրեցիք աղջկա մորը, թե ինչպես է վերջերս զգում իրեն Էմման։ Մայրը պատմեց, որ Էմման մրսել է, և նրա մոտ պարբերաբար գիշերամիզություններ են սկսվել, ինչից նա շատ է նեղվում:*

* Արդյո՞ք նկարագրված երեխան բռնության է ենթարկվում։ Ինչո՞ւ, ինչու՞ ոչ։
* Ի՞նչ անհանգստացնող նշաններ եք նկատում նկարագրված իրավիճակում։
* Ի՞նչ տեսակի բռնություն կարող է տեղի ունենալ:

**Խումբ 4**

*Համլետը սովորաբար գալիս է կեղտոտ մազերով և եղանակին չհամապատասխանող հագուստով: Մյուս երեխաները հրաժարվում են նրա հետ նույն խմբում լինելուց `ասելով, որ նրանք չեն դիմանում նրա մարմնի տհաճ հոտին։*

* Արդյո՞ք նկարագրված երեխան բռնության է ենթարկվում։ Ինչո՞ւ, ինչու՞ ոչ։
* Ի՞նչ անհանգստացնող նշաններ եք նկատում նկարագրված իրավիճակում։
* Ի՞նչ տեսակի բռնություն կարող է տեղի ունենալ:

**Խումբ 5**

*Արեգի ուսման առաջադիմությունը վերջերս շատ է վատթարացել։ Նա հաճախ բացակայում է, իսկ երբ գալիս է, պատմում է մյուս երեխաներին, թե ինչպես է օգնում սահմանում գործող՝ իր հորեղբոր կողմից ձևավորված զինվորական կամավորական ջոկատին։ Արեգը կոպիտ է մյուս երեխաների հետ, պարբերաբար անգամ հարվածում է ուրիշներին, երբ կարծում է, որ իր կամքին հակառակ են գնում՝ ասելով, որ ուրիշները դեռ իր նման հասուն չեն, կյանքը չեն հասկանում։*

* Արդյո՞ք նկարագրված երեխան բռնության է ենթարկվում։ Ինչո՞ւ, ինչու՞ ոչ։
* Ի՞նչ անհանգստացնող նշաններ եք նկատում նկարագրված իրավիճակում։
* Ի՞նչ տեսակի բռնություն կարող է տեղի ունենալ:

### Բաշխվող նյութ #4. Ռիսկի և պաշտպանիչ գործոնների դասակարգում

Գոյություն ունեն համընդհանուր ռիսկային և պաշտպանիչ գործոններ[[4]](#footnote-4)։

**Համընհանուր պաշտպանիչ գործոնները ներառում են[[5]](#footnote-5)՝**

1. Վաղ մանկության ընթացքում հոգատարություն առնվազն մեկ հետևողական և արձագանքող խնամողի կողմից։
2. Առնվազն 1 անձի հետ բովանդակալից կապերի ձևավորում և պահպանում կյանքի ընթացքում։
3. Զգացմունքները կարգավորելու կարողություն։
4. Խնդիրներ լուծելու, սովորելու և հարմարվելու կարողությունները զարգացնելու հնարավորություններ։
5. Հաջորդաբար աճող հնարավորություններ ձեռք բերելու հմտություններ և գիտելիքներ մշակույթի պահանջներին համապատասխան։
6. Արդյունավետ ֆորմալ և ոչ ֆորմալ կրթության հասանելիություն։
7. Տարիքին համապատասխան հնարավորություններ՝ ներդնելու և նպաստելու ընտանիքի և համայնքի զարգացմանն ու բարեկեցությանը։
8. Ինքնագնահատականի և արդյունավետ լինելու զգացում։
9. Կյանքը իմաստավորելու/կյանքի իմաստ գտնելու ունակություն։
10. Տվյալ մշակութային համատեքստում աճող կարողությունները կիրառելու, գործելու և դատողություններ անելու հնարավորություններ։
11. Մասնակցություն մշակութային ծեսերին, որը հանգեցնում է պատկանելության զգացողության։
12. Հույս, հավատ և լավատեսություն։

**Համընդհանուր ռիսկային գործոնները ներառում են՝**

1. Վաղաժամ ծնունդ, ծննդյան անոմալիաներ, ցածր քաշ կամ շրջակա միջավայրի տոքսինների ազդեցությունը նախածննդյան կամ հետծննդյան շրջանում։
2. Խնամքի բացակայություն վաղ մանկության շրջանում հետևողական և արձագանքող խնամակալների կողմից։
3. Խնդիրների լուծման, սովորելու և հարմարվելու կարողությունները զարգացնելու հնարավորությունների կորուստ կամ բացակայություն։
4. Տվյալ մշակույթի պահանջներին համապատասխան գիտելիքներ և հմտություններ ձեռք բերելու և խորացնելու հնարավորությունների կորուստ կամ բացակայություն։
5. Չբավարարված հիմնական կարիքները (օրինակ՝ բավարար սնուցման, կացարանի, խմելու ջրի, կլիմայական պայմաններին համապատասխան հագուստի և բժշկական օգնության սահմանափակ հասանելիությունը)։
6. Ընտանիքի բաժանում՝ ժամանակավոր կամ մշտական, մահվան, մեկ կամ մի քանի ծնողների կամ հիմնական խնամակալների կողմից խնամքը շարունակելու անկարողության պատճառով (օրինակ՝ բռնի հեռացման, բանտարկության, արտաքսման, զինված ընդհարման, ծայրահեղ զրկանքների կամ հալածանքի, վնասվածքի, ֆիզիկական կամ հոգեկան հիվանդության պատճառով)։
7. Կառուցվածքային, սոցիալական կամ միջանձնային բռնություն (ռասիզմը, էթնիկական խտրականությունը և մարգինալացումը, գենդերային խտրականությունը, պետության կողմից հովանավորվող բռնությունը, համայնքային բռնությունը, ընտանեկան կամ կողակցի կողմից բռնությունը, ֆիզիկական, սեռական բռնությունը, հոգեբանական չարաշահումը)։
8. Արդյունավետ ֆորմալ և ոչ ֆորմալ կրթության անհասանելիություն կամ կորուստ։
9. Համայնքային կապերի կորուստ/խզում։
10. Վնասակար սոցիալական կամ գենդերային նորմեր։
11. Օրենսդրական նորմերի բացակայություն կամ չկիրառում, որոնք կոչված են պաշտպանելու երեխաներին չարաշահումից, անտեսումից, շահագործումից և բռնությունից։
12. Հարկադրված միգրացիայի կամ տան կորստի հետևանքով տեղաշարժեր։

### Բաշխվող նյութ #5. ԵՊ ոլորտում առկա խնդիրների պաշտպանիչ և ռիսկային գործոնները

***Խնդիր #1***

Մի պահ պատկերացրեք այն երեխային, որը բախվում է ***մեծահասակների կողմից հոգեբանական բռնության (հոգեբանական վատ վերաբերմունք, ծաղրանք կամ անտեսում)*** */իրական դեպքեր չենք քննարկում/։*

Ի՞նչ գործոններ կամ իրադարձություններ կարող էին հանգեցնել նրան, որ երեխան այս իրավիճակի զոհ է դարձել․ ի՞նչն է երեխաներին խոցելի դարձնում նման խնդրի նկատմամբ։

Արդյո՞ք կան գործոններ՝

* **անհատական/անհատի մակարդակում** (կրթության առանձնահատուկ պայմանների կարիք ունեցող երեխա, զգացմունքները կառավարելու դժվարություններ և այլն),
* **ընտանիքի մակարդակում, կամ** որևէ խնդիր ծնողների հետ (բաժանություն, միայնակ մոր երեխա, ալկոհոլի/թմրանյութերի չարաշահում տան մեծահասակի կողմից, գործազրկությունը և այլն),
* **համայնքի մակարդակում** (զինված ջոկատների մոտ տեղակայված լինելը, համայնքում կրթական հաստատությունների բացակայություն և այլն),
* **գործոններ/խնդիրներ հասարակության մակարդակում** (որոշակի մշակութային նորմեր/համոզմունքներ, որոնք ռիսկի տակ են դնում երեխաներին և այլն)։
* Ո՞ր երեխաներն են առավել խոցելի այս խնդրի նկատմամբ (օրինակ՝ ավելի շատ տղանե՞րը, թե՞ աղջիկները, ո՞ր տարիքային խումբը և այլն)։
* Ինչի՞ շնորհիվ է, որ կան երեխաներ, որոնք չեն դառնում նման խնդրի զոհ, չեն առնչվում նման խնդրի հետ։ Ի՞նչն է նրանց պաշտպանում։ Որո՞նք են պաշտպանիչ գործոնները։

***Խնդիր #2***

Մի պահ պատկերացրեք ***բուլինգի*** ***ենթարկված*** երեխային */իրական դեպք չենք քննարկում/։*

Ի՞նչ գործոններ կամ իրադարձություններ են հանգեցրել նրան, որ երեխան այս իրավիճակի զոհ է դարձել, ի՞նչն է դարձնում երեխաներին խոցելի նման խնդրի նկատմամբ */իրական դեպքեր չենք քննարկում/։*

Արդյո՞ք կան գործոններ՝

* **անհատական/անհատի մակարդակում** (կրթության առանձնահատուկ պայմանների կարիք ունեցող երեխա, զգացմունքները կառավարելու դժվարություններ և այլն),
* **ընտանիքի մակարդակում,** կամ որևէ խնդիր ծնողների հետ (բաժանություն, միայնակ մոր երեխա, ալկոհոլի/թմրանյութերի չարաշահում տան մեծահասակի կողմից, գործազրկությունը և այլն),
* **համայնքի մակարդակում** (զինված ջոկատների մոտ տեղակայված լինելը, համայնքում կրթական հաստատությունների բացակայություն և այլն),
* **գործոններ/խնդիրներ հասարակության մակարդակում** (որոշակի մշակութային նորմեր/համոզմունքներ, որոնք ռիսկի տակ են դնում երեխաներին և այլն)։
* Ո՞ր երեխաներն են առավել խոցելի այս խնդրի նկատմամբ (օրինակ՝ ավելի շատ տղաները, թե՞ աղջիկները, ո՞ր տարիքային խումբը և այլն)։
* Ինչի՞ շնորհիվ է, որ կան երեխաներ, որոնք չեն դառնում նման խնդրի զոհ, չեն առնչվում նման խնդրի։ Ի՞նչն է նրանց պաշտպանում։ Որո՞նք են պաշտպանիչ գործոնները։

***Խնդիր #3***

Մի պահ պատկերացրեք այն երեխային, ով ***ֆիզիկական պատիժ է կրում, ծեծվում է ծնողների կողմից*** */իրական դեպքեր չենք քննարկում/։*

Ի՞նչ գործոններ կամ իրադարձություններ կարող էին հանգեցնել նրան, որ երեխան այս իրավիճակի զոհ դառնա․ ի՞նչն է երեխաներին խոցելի դարձնում նման խնդրի նկատմամբ։

Արդյո՞ք կան գործոններ՝

* **անհատական/անհատի մակարդակում** (կրթության առանձնահատուկ պայմանների կարիք ունեցող երեխա, զգացմունքները կառավարելու դժվարություններ և այլն),
* **ընտանիքի մակարդակում,** կամ որևէ խնդիր ծնողների հետ (բաժանություն, միայնակ մոր երեխա, ալկոհոլի/թմրանյութերի չարաշահում տան մեծահասակի կողմից, գործազրկությունը և այլն),
* **համայնքի մակարդակում** (զինված ջոկատների մոտ տեղակայված լինելը, համայնքում կրթական հաստատությունների բացակայություն և այլն),
* **գործոններ/խնդիրներ հասարակության մակարդակում** (որոշակի մշակութային նորմեր/համոզմունքներ, որոնք ռիսկի տակ են դնում երեխաներին և այլն)։
* Ո՞ր երեխաներն են առավել խոցելի այս խնդրի նկատմամբ (օրինակ՝ ավելի շատ տղանե՞րը, թե՞ աղջիկները, ո՞ր տարիքային խումբը և այլն)։
* Ինչի՞ շնորհիվ է, որ կան երեխաներ, որոնք չեն դառնում նման խնդրի զոհ, չեն առնչվում նման խնդրի։ Ի՞նչն է նրանց պաշտպանում։ Որո՞նք են պաշտպանիչ գործոնները։

### Բաշխվող նյութ #6. Զարգացման 40 նախադրյալ

##### **Զարգացման 40 նախադրյալ  /5-9 տարեկան/**

**Արտաքին նախադրյալներ**

**Աջակցություն**

* **Ընտանիքի աջակցություն** – Ընտանիքը շարունակում է ստեղծել  սիրո և աջակցության մթնոլորտ երեխայի ֆ‎իզիկական և էմոցիոնալ կարիքների բավարարման համար
* **Դրական ընտանեկան շփում** - Երեխան ու իր ծնողները շփվում են ազատ, հարգալից և հաճախ են գովասանքի  արժանանում որոշակի առաջարկի և  արարքի համար
* **Հարաբերություններ ուրիշ մեծահասակների հետ** - Երեխան, բացի իր ծնողներից, աջակցություն է ստանում այլ մեծահասակներից, և հարաբերություններ կառուցում նաև այլ մեծահասակների հետ:
* **Հոգատար շրջապատ** - Երեխան ու իր ծնողը/ները/ ընկերական  հարբերություններ ունեն հարևանների հետ, ովքեր աջակցում և նպաստում են  երեխայի զարգացմանը։
* **Հոգացող դպրոցական միջավայր** – Երեխան  ունի ջերմ, բարիդրացիական փոխհարաբերություններ ուսուցչի, խնամակալների և հասակակիցների հետ։
* **Ծնողի ներգրավվածությունը դպրոցում** – Ծնող(ներ)ը պատմում է (են) երեխայի կրթության կարևորության  մասին և ակտիվ ընգրկում նրան մանկական միջոցառումների մեջ:

**Հզորացում**

* **Համայնքն արժևորում է երեխային** - Երեխան ընդունված և ընդգրկված է   համայնքի կյանքում։
* **Երեխաները որպես ռեսուրս** – Երեխան նպաստում  է ընտանիքում որոշումների կայացմանը և ունի հնարավորություն մասնակցելու համայնքային միջոցառումներին։
* **Ծառայել մյուսներին** – Երեխան ունի հնարավորություն օգնելու  համայնքին ծնողների աջակցությամբ և թույլտվությամբ։
* **Ապահովություն** – Ծնողները և համայնքի մեծահասակները վստահ են, որ երեխան անվտանգ է՝ հաշվի առնելով երեխայի ինքնուրույնությունը:

**Սահմաններ և ակնկալիքներ**

* **Սահմաններ ընտանիքի ներսում** – Ընտանիքը ապահովում է հետևողական վերահսկում, ունի վարքի ընդունելի մոդել  և միշտ տեղյակ է՝  որտեղ է երեխան:
* **Սահմաններ դպրոցի ներսում** - Դպրոցն ունի հստակ, պարզ կանոններ  ու վերահսկողություն
* **Սահմաններ համայնքի ներսում** – Հարևանները և ընկերների ծնողները   օգնում են  վերահսկելու երեխայի վարքը և ապահովում են հետադարձ կապ ծնողների հետ։
* **Մեծահասակի դերի մոդելը** -  Ծնողների և մեծահասակների դրական օրինակը, պատասխանատու վարքը  նպաստում է, որ երեխան հետևի այդ  օրինակին։
* **Դրական հասակակցի կարևորություն** - Ծնողները  վերահսկում են  երեխայի  ընկերներին և խրախուսում նրանց ժամանակ անցկացնելու նրանց հետ, ովքեր ունեն  դրական օրինակ։
* **Բարձր սպասելիքներ -** Ծնողները, ուսուցիչները և այլ կարևոր մեծահասակներ խրախուսում են երեխային լավ կատարել  առաջադրանքը  և նշել   հաջողությունները։

**Ժամանակի կոնստրուկտիվ օգտագործում**

* **Ստեղծագործականության զարգացում** - Երեխան մասնակցում է  երաժշտության, պարի կամ արվեստի այլ տեսակների խմբակի դպրոցից դուրս։
* **Հոգևոր համայնք** - Երեխան մասնակցում է իրեն համապատասխան հոգևոր գործունեությանը և հոգատար  վերաբերմունք ստանում քրիոտոնեական զարգացման համար։
* **Տանը լինելու ժամանակը** - Երեխան ընտանիքի հետ միասին ժամանակ է տրամադրում խաղալուն և օգտակար աշխատանք կատարելուն։

**Ներքին նախադրյալներ**

**Նվիրված ուսուցում**

* **Հաջողությունների հասնելու մոտիվացիա** - Ծնող/ներ/ը խրախուսում է/են երեխային պահպանել կանոնները և  լինել արդար բոլորի նկատմամբ։
* **Զբաղվածությունը դպրոցում** - Երեխան ոգևորված է  կրթությամբ և հաճույք է ստանում դպրոց հաճախելուց։
* **Տնային աշխատանք** - Առանց ծնող/ներ/ի աջակցության երեխան կատարում է տնային առաջադրանքները։
* **Կապը դպրոցի հետ** - Խրախուսվում է երեխայի` դպրոցին պատկանելու  զգացողություն ունենալը։
* **Կարդալ հաճույքի համար** - Երեխան լսում կամ կարդում է գրքեր դպրոցից դուրս ամեն օր։

**Դրական արժեքներ**

* **Հոգատարություն** – Ծնող/ներ/ը օգնում է/են երեխային զարգացնել էմպատիան, օգնել և հասկանալ այլ մարդկանց։
* **Սոցիալական հավասարություն -** Ծնող/ներ/ը խրախուսում են երեխային լինել իրազեկված իրավունքների մասին և արդար բոլորի հետ։
* **Ամբողջականություն -** Ծնող/ներ/ը օգնում է/են երեխային զարգացնել դրական կամ բացասական  վարքագիծ։
* **Ազնվություն -** Ծնող/ներ/ը խրախուսում է/են երեխային  ճանաչել և ասել  ճշմարտությունը։
* **Պատասխանատվություն** - Ծնող/ներ/ը խրախուսում  է/են երեխային  պատասխանատվություն ստանձնելու տանը և դպրոցում իր գործողությունների համար
* **Զսպվածություն** – Ծնող/ներ/ը   խրախուսում  է/են երեխայի  աճը՝ վերահսկելով նրա հույզերըը և վարքը, հասկանալով առողջ ապրելու և ընտրության  սովորությունները։

**Սոցիալական ունակություններ**

* **Պլանավորում և որոշումների ընդունում** - Ծնող/ներ/ը   օգնում է/են երեխային մտածել և պլանավորել դպրոցական և խաղային գործունեությունը։
* **Միջանձնային ունակություններ** –  Երեխան ընկերներ է փնտրում, որի ընթացքում սովորում է  ինքնատիրապետում։
* **Մշակութային ունակություններ** **և իրազեկվածություն** - Երեխան շարունակում է  մշակութային ինքնանույնականացումը,  և խրախուսվում է այլ ազգի, էթնիկ  մշակութային ենթախմբերի երեխաների հետ դրական շփումը։
* **Դիմակայելու ունակություններ** - Երեխան սովորում է ճանաչել իրավիճակի ռիսկերը և վտանգները և հնարավորինս ակնկալել օգնություն վստահելի մեծահասակներից։
* **Կոն‎‎ֆլիկտի խաղաղ լուծում** - Երեխան շարունակում է սովորել լուծել խնդիրները առանց ծեծի, զայրույթի պոռթկումների կամ վիրավորական խոսքեր օգտագործելու։

**Դրական սահմանում**

* **Անձնական ուժ** - Երեխայի մոտ զարգանում է  իր կյանքում կատարվող իրադարձությունների վրա ներգործելու զգացումը։
* **Ինքնագնահատական** - Երեխան սիրում է իր անձը և զգում իրեն գնահատված այլ մարդկանց կողմից։
* **Նպատակի զգացում** - Երեխան ողջունում է նոր փորձությունները և պատկերացնում, թե ինչպես պետք է լինի ապագայում։
* **Ապագայի հանդեպ դրական տրամադրվածություն** - Երեխան ունի զարգացող հետաքրքրություն աշխարհի նկատմամբ և փորձում է որոշել նրանում իր տեղը:

##### **Զարգացման 40 նախադրյալ  /8-12 տարեկան/**

**Արտաքին նախադրյալներ**

**Աջակցություն**

* **Ընտանիքի աջակցություն** – Ընտանեկան կյանքը ապահովում է սեր և հոգատարություն։Դրական ընտանեկան շփում - Երեխան ու իր ծնողները նորմալ շփվում են, և երեխան ծնողներին է դիմում խորհրդի համար:
* **Հարաբերություններ ուրիշ մեծահասակների հետ** - Երեխան, բացի ծնող(ներ)ից, աջակցություն է ստանում նաև այլ մեծահասակներից։
* **Հոգատար շրջապատ** - Երեխան զգում է, որ իր հարևանները հոգատար են իր նկատմամբ։
* **Հոգացող դպրոցական միջավայր** – փոխհարաբերությունները ուսուցչի և հասակակիցների հետ  ստեղծում են հոգատար, խրախուսող միջավայր։
* **Ծնողի ներգրավվածությունը դպրոցում** – Ծնող(ներ)ը ակտիվորեն ներգրավված է/են երեխային օգնելու դպրոցում հաջողությունների հասնելու գործում։

**Հզորացում**

* **Համայնքն արժևորում է երեխան** - Երեխան զգում է, որ արժևորված ու գնահատված է  համայնքի մեծահասակները կողմից։
* **Երեխաները որպես ռեսուրս** – Երեխան ընդգրկված է որոշումների կայացման գործընթացին տանը և համայնքում։
* **Ծառայել մյուսներին** - Երեխան ունի հնարավորություն օգնելու  ուրիշներին համայնքում։
* **Ապահովություն** - Երեխան ապահով  է զգում իրեն տանը, դպրոցում և համայնքում:

**Սահմաններ և ակնկալիքներ**

* **Սահմաններ ընտանիքի ներսում** – Ընտանիքն ունի հստակ կանոններ  և վերահսկում է երեխայի գործողությունները։
* **Սահմաններ դպրոցի ներսում** - Դպրոցն ունի հստակ կանոններ  ու կարևորություն։
* **Սահմաններ համայնքի ներսում** – Հարևաններն ունեն պարտականություն վերահսկելու երեխայի վարքը։
* **Մեծահասակները որպես օրինակ**  - Երեխայի ընտանիքը`  ծնողները և մեծահասակները, ինչպես նաև  այլ մեծահասակները դրական օրինակ են և դրսևորում են պատասխանատու վարք։
* **Դրական հասակակցի կարևորություն**- Երեխայի մտերիմ ընկերները  դրական օրինակ են և դրսևորում են պատասխանատու վարք։
* **Բարձր սպասելիքներ -** Ծնողները և ուսուցիչները ակնկալում են երեխայից ամենալավ աշխատանքը դպրոցում և այլ գործողություններում։

**Ժամանակի կոնստրուկտիվ օգտագործում**

* **Ստեղծագործական գործողություններ** - Երեխան մասնակցում է  երաժշտական, թատերական  կամ արվեստի այլ տեսակի խմբակներին  շաբաթական երկու կամ ավելի ժամ։
* **Երեխաների ծրագրեր** - Երեխան շաբաթական երկու կամ ավելի ժամ անցկացնում է դպրոցի ակումբներում կամ մասնակցում համայնքի կողմից երեխաների համար իրականացվող  ծրագրերին:
* **Հոգևոր  համայնք** - Երեխան մասնակցում  է կրոնական ծրագրերի կամ ծառայությունների   շաբաթական մեկ կամ ավելի ժամ։
* **Տանը լինելու ժամանակը** - Երեխան ընկերների հետ ժամանակ է անցկացնում դրսում` շաբաթական երկու կամ պակաս երեկո։

**Ներքին նախադրյալներ**

**Նվիրված ուսուցում**

* **Հաջողությունների հասնելու մոտիվացիա** - Երեխան շահագրգռված է  և փորձում է դպրոցում լավ սովորել։
* **Զբաղվածությունը դպրոցում** - Երեխան պատասխանատու, ակտիվ կերպով զբաղվում է  ուսմամբ  դպրոցում և մասնակցում կրթական գործունեությանը դպրոցից դուրս։
* **Տնային աշխատանք** - Երեխան սովորաբար տնային աշխատանքը կատարում է  ժամանակին։
* **Կապը դպրոցի հետ** - Երեխան հոգ է տանում դպրոցի ուսուցիչների և այլ մեծահասակների մասին։
* **Կարդալ` հաճույքի համար** - Երեխան իր հաճույքի համար կարդում է մի  քանի օր շաբաթվա մեջ։

**Դրական արժեքներ**

* **Հոգատարություն** – Ծնողները խոսում են երեխայի հետ  ուրիշներին օգնելու  կարևորության մասին։
* **Սոցիալական հավասարություն** - Ծնողները խոսում են երեխայի հետ բոլոր  մարդկանց հավասար իրավունքների, հարգանքի կարևորության մասին։
* **Ամբողջականություն** - Երեխան գործում է և պնդում իր համոզմունքը։
* **Ազնվություն** - Ծնողները խոսում են երեխայի հետ ճշմարտությունն ասելու կարևորության մասին։
* **Պատասխանատվություն** – Ծնողները խոսում են երեխայի հետ պարտավորություններ ստանձնելու և անձնական պարտականությունները կատարելու կարևորության մասին։
* **Զսպվածություն** – Ծնողները խոսում են երեխայի հետ առողջ  ապրելակերպի սկզբունքները հասկանալու և առողջ սեռական կյանքի  կարևորության մասին։

**Սոցիալական ունակություններ**

* **Պլանավորում և որոշումների ընդունում** - Երեխան  մտածում է  իր կայացրած որոշումների մասին և ուրախանում  որոշումների արդյունքներով։
* **Միջանձնային ունակություններ** – Երեխան հոգ է տանում  և զգայուն է այլ մարդկանց զգացմունքների նկատմամբ, նրանց հետ ընկերանում է և երբ ճնշված է, դիմում է նրանց։
* **Մշակութային ունակություններ** - Երեխան հասկանում է և կարողանում է շփվել այլ մշակույթի/ռասսայի/էթնիկ պատկանելության մարդկանց հետ։
* **Դիմակայելու ունակություններ** - Երեխան կարողանում է  հեռու մնալ մեծահասակներից, ովքեր նրանց  վտանգների մեջ են  ներգրավում և  ասում  ՈՉ սխալ կամ վտանգավոր իրավիճակում։
* **Կոն‎‎ֆլիկտի խաղաղ լուծում** - Երեխան միջոցներ է փնտրում կոնֆ‎լիկտը խաղաղ ճանապարհով լուծելու։

**Դրական սահմանում**

* **Անձնական ուժ** - Երեխան զգում է, որ կարող է ղեկավարել այն ամենն, «ինչ տեղի է ունենում իր հետ»։
* **Ինքնագնահատական** - Երեխան ունի ինքնասիրություն։
* **Նպատակի զգացում** - Երեխան երբեմն մտածում է, թե ինչ է կյանքը, և որն է իր  կյանքի նպատակը։
* **Ապագայի հանդեպ դրական տրամադրվածություն** - Երեխան դրական է տրամադրված իր ապագայի հանդեպ։

##### **Զարգացման 40 նախադրյալ  /12-18 տարեկան/**

**Արտաքին նախադրյալներ**

**Աջակցություն**

1. **Ընտանիքի աջակցություն** – Ընտանեկան կյանքը ապահովում է սեր և հոգատարություն։
2. **Դրական ընտանեկան շփում** - Երեխան ու իր ծնողները նորմալ շփվում են, և երեխան ծնողներին է դիմում խորհրդի համար:
3. **Հարաբերություններ ուրիշ մեծահասակների հետ** - Երեխան, բացի ծնող(ներ)ից, աջակցություն է ստանում նաև այլ մեծահասակներից։
4. **Հոգատար շրջապատ** - Երեխան զգում է, որ իր հարևանները հոգատար են իր նկատմամբ։
5. **Հոգացող դպրոցական միջավայր** – դպրոցը ապահովում է հոգատար և խրախուսող միջավայր։
6. **Ծնողի ներգրավվածությունը դպրոցում** – Ծնող(ներ)ը ակտիվորեն ներգրավված է/են երեխային օգնելու դպրոցում հաջողությունների հասնելու գործում։

**Հզորացում**

1. **Համայնքն արժևորում է երեխային** - Երեխան զգում է, որ արժևորված ու գնահատված է  համայնքի կողմից։
2. **Երեխաները որպես ռեսուրս** – Երեխաներին կարևոր/օգտակար դերեր են հատկացվում համայնքում։
3. **Ծառայել մյուսներին** - Երեխան աշխատանքներ/ծրագրեր է իրականացնում, ծառայելով համայնքին շաբաթական մեկ ժամ կամ ավելին։
4. **Ապահովություն** - Երեխան ապահով  է զգում իրեն տանը, դպրոցում և համայնքում:

**Սահմաններ և ակնկալիքներ**

1. **Սահմաններ ընտանիքի ներսում** – Ընտանիքն ունի հստակ կանոններ  և վերահսկում է երեխայի գործողությունները։
2. **Սահմաններ դպրոցի ներսում** - Դպրոցն ունի հստակ կանոններ  ու կանոններին չհետևելու հետևանքներ։
3. **Սահմաններ համայնքի ներսում** – Հարևաններն ունեն պարտականություն վերահսկելու երեխայի վարքը։
4. **Մեծահասակները որպես օրինակ**  - Երեխայի ընտանիքը`  ծնողները և մեծահասակները, ինչպես նաև  այլ մեծահասակները դրական օրինակ են ծառայում և դրսևորում են պատասխանատու վարք։
5. **Դրական հասակակցի կարևորություն**- Երեխայի մտերիմ ընկերները  դրական օրինակ են դրսևորում և պատասխանատու վարք։
6. **Բարձր սպասելիքներ** - Ծնողները և ուսուցիչները ակնկալում են երեխայից ամենալավ աշխատանքը դպրոցում և այլ գործողություններում։

**Ժամանակի կոնստրուկտիվ օգտագործում**

1. **Ստեղծագործական գործողություններ** - Երեխան մասնակցում է  երաժշտական, թատերական  կամ արվեստի այլ տեսակի խմբակներին  շաբաթական երեք կամ ավելի ժամ։
2. **Երիտասարդական ծրագրեր** - Երեխան շաբաթական երեք կամ ավելի ժամ անցկացնում է սպերտային, դպրոցի ակումբներում կամ մասնակցում համայնքի կողմից երեխաների համար իրականացվող  ծրագրերին:
3. **Հոգևոր  համայնք** - Երեխան մասնակցում  է կրոնական ծրագրերի կամ ծառայությունների   շաբաթական մեկ կամ ավելի ժամ։
4. **Տանը լինելու ժամանակը** - Երեխան ընկերների հետ ժամանակ է անցկացնում դրսում` շաբաթական երկու կամ պակաս երեկո։

**Ներքին նախադրյալներ**

**Նվիրված ուսուցում**

1. **Հաջողությունների հասնելու մոտիվացիա** - Երեխան շահագրգռված է  և փորձում է դպրոցում լավ սովորել։
2. **Զբաղվածությունը դպրոցում** - Երեխան ակտիվորեն նեգրավված է կրթական պրոցեսի մեջ։
3. **Տնային աշխատանք** - Երեխան փաստում է, որ առնվազն մեկ ժամ օրեկան հատկացնում է տնային ածխատանքների պատրաստմանը։
4. **Կապը դպրոցի հետ** - Երեխան հոգ է տանում իր դպրոցի մասին։
5. **Կարդալ` հաճույքի համար** - Երեխան իր հաճույքի համար կարդում է երեք և ավելին ժամ շաբաթվա մեջ։

**Դրական արժեքներ**

1. **Հոգատարություն** – Երեխան կարևորում է ուրիշներին օգնելը։
2. **Սոցիալական հավասարություն** – Երեխան կարևորում է արդարության սկզբունքները, կարևորում է հավասարությունը, ջատագովում է աղէատությունը նվազեցնելու համար։
3. **Ամբողջականություն** - Երեխան գործում է և պնդում իր համոզմունքը։
4. **Ազնվություն** – Երեխան ճշմարիտ է անգամ, երբ ճշմարիտ լինելը հեշտ չէ։
5. **Պատասխանատվություն** – երեխան անձնական պարտավորություններ է ստանձնում։
6. **Զսպվածություն** – երեխան հավատում է, որ պետք չէ ակտիվ սեռական կյանքով ապրել, ալկոհոլ կամ թմրանյութ օգտագործել։

**Սոցիալական ունակություններ**

1. **Պլանավորում և որոշումների ընդունում** - Երեխան  գիտի , ինչպես պլանավորել և որոշումներ կայացնել։
2. **Միջանձնային ունակություններ** – Երեխան հոգ է տանում  և զգայուն է այլ մարդկանց զգացմունքների նկատմամբ, ունի ընկերանալու հմտություններ։
3. **Մշակութային ունակություններ** - Երեխան հասկանում է և կարողանում է շփվել այլ մշակույթի/ռասսայի/էթնիկ պատկանելության մարդկանց հետ։
4. **Դիմակայելու ունակություններ** - Երեխան կարողանում դիմակայել հասակակիցների վատ ազդեցությանը։
5. **Կոն‎‎ֆլիկտի խաղաղ լուծում** - Երեխան միջոցներ է փնտրում կոնֆ‎լիկտը խաղաղ ճանապարհով լուծելու։

**Դրական սահմանում**

1. **Անձնական ուժ** - Երեխան զգում է, որ կարող է ղեկավարել այն ամենն, «ինչ տեղի է ունենում իր հետ»։
2. **Ինքնագնահատական** - Երեխան ունի բարձր ինքնագնահատական։
3. **Նպատակի զգացում** - Երեխան փաստում է, որ իր կյանքն ունի նպատակ։
4. **Ապագայի հանդեպ դրական տրամադրվածություն** - Երեխան դրական է տրամադրված իր ապագայի հանդեպ։

### Բաշխվող նյութ #7. Երեխաների վերաբերյալ սցենարներ

**Նարինե, 11 տարեկան.** Նարինեի ընտանիքը նրան սեր և աջակցություն է ցուցաբերում․ ընտանիքի անդամների շփումը Նարինեի հետ միշտ դրական է: Նա չի քաշվում խորհուրդ հարցնել ծնողներից: Նարինեի ծնողները միշտ կապի մեջ են նրա դպրոցի ուսուցիչների հետ, հետքրքրվում են նրա առաջադիմության մասին: Նարինեն փառք է տալիս Աստծուն իրեն աջակցող ուսուցիչների, ընկերների և հարևանների համար, ովքեր քաջալերում են իրեն և հոգ են տանում իր մասին:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Գայանե, 14 տարեկան.** Ինչպես տանը, այնպես էլ դպրոցում ու համայնքում Գայանեին ներգրավում են որոշումներ ընդունելու գործընթացի մեջ և գնահատում են, երբ նա օգնում է ուրիշներին: Նա իրեն միշտ ապահով է զգում տանը, դպրոցում և իր համայնքում:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Կարեն, 10 տարեկան.** Կարենը ապրում է մի գյուղում, որտեղ նրա ընտանիքը և դպրոցը, ուր նա հաճախում է, սահմանել են հստակ և հետևողական կանոններ: Նրա ծնողները և ուսուցիչները միշտ խրախուսում են նրան լավ սովորել: Նա սիրում է իր ընտանիքը, ընկերներին և հարևաններին, որոնք նրա համար դրական օրինակ են ծառայում: Նրանք կարծում են, որ Կարենը պատասխանատու պահվածք է ցուցաբերում: Գյուղի բնակիչները ուշադիր են և հետևում են երեխաների վարքագծին։

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Ալեն, 8 տարեկան.** Ալենը սիրում է մասնակցել մաթեմատիկայի օլիմպիադաներին։ Նա պարբերաբար հաճախում է իր դպրոցի տարբեր խմբակների միջոցառումներին: Նա նաև պարբերաբար գնում է եկեղեցի։ Նա սիրում է ժամանակ անցկացնել ծնողների հետ և օգնել նրանց տանը:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Արմեն, 15 տարեկան.** Արմենը միշտ ձգտում է լավ սովորել դպրոցում: Նա իր տնային առաջադրանքները կատարում է ժամանակին և հաճույքով սովորում է դպրոցում: Նրան դուր են գալիս իր դպրոցի ուսուցիչները։ Նա միշտ մասնակցում է դպրոցի կրթական միջոցառումներին։ Արմենը շաբաթվա օրերի մեծ մասն անցկացնում է իր սիրելի արկածային պատմվածքները կարդալով:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Արման և Արևիկ, 16 տարեկան.** Սուրենը Արմանի և Արևիկի հայրն է: Նա միշտ ասում է իր երեխաներին, որ օգնեն մյուսներին և միշտ մարդու իրավունքների և արդարության սկզբունքները պահպանեն։ Նա խոսում է երեխաների հետ առողջ ապրելակերպ վարելու կարևորության մասին: Նաև նա խոսում է այն մասին, թե ինչքան կարևոր է պատասխանատվություն կրել անձնական արարքների համար և միշտ ճշմարտությունն ասել, ազնիվ լինել։ Նա լրջորեն խրախուսում է նրանց, որ պաշտպանեն իրենց համոզմունքները:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Տիգրանուհի, 12 տարեկան.** Տիգրանուհին որոշում ընդունելուց առաջ մտածում է։ Սովորաբար նա շատ գոհ է իր որոշումներից: Նրա համար կարևոր են դիմացինի զգացմունքները։ Երբեմն նա հիասթափություն է ապրում կամ զայրանում է։ Այդ պահերին նա առանձնանում է, որ հանգստանա։ Տիգրանուհին հասկանում է, որ տարբեր համայնքներ ունեն իրենց մշակութային առանձնահատկություններն ու ավանդույթները: Տիգրանուհին մի բարեկամուհի ունի, ով նրան դրդում է վտանգավոր արարքների, բայց Տիգրանուհին միշտ հեռու է մնում և մերժում է նրա առաջարկությունները: Նա ձգտում է խաղաղ կերպով կոնֆլիկտները լուծել:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

**Լուսինե, 16 տարեկան.** Լուսինեն զգում է, որ որոշակի ազդեցություն ունի իր կյանքում տեղի ունեցող իրադարձությունների վրա, օրինակ՝ թե ինչպիսի մասնագիտություն կարող է ընտրել իր համար ապագայում: Նա վստահություն ունի իր ուժերի նկատմամբ։ Նա որոշել է իր կյանքի նպատակը և լավատեսորեն է վերաբերվում իր ապագային:

* *Ի՞նչ արտաքին աջակցող գործողություններ եք նկատում: Ո՞ւմ կողմից։*
* *Ի՞նչ դրական հատկանիշներ կամ որակներ ունի երեխան:*

### Բաշխվող նյութ #8. «Ստեղծում ենք միջավայր» /խմբային աշխատանք/

**Խումբ 1․ «Երեխա» մակարդակ**

Ի՞նչ հնարավորություններ կարող են տրամադրվել երեխաներին մեր դպրոցում՝ օգնելու ուժեղացնել իրենց ներքին զարգացման գործոնները:

**Խումբ 2․ «Ընտանիք» մակարդակ**

Ինչպե՞ս կարող է մեր դպրոցը աջակցել ընտանիքներին/ծնողներին՝ բարելավելու իրենց գիտելիքներն ու հմտությունները, ուժեղացնել ընտանիքների աջակցությունն իրենց երեխաներին:

**Խումբ 3․ «Համայնք» մակարդակ**

Ինչպե՞ս կարող է մեր դպրոցը, համագործակցելով այլ կառույցների և համայնքի այլ դերակատարների հետ (օրինակ՝ համայնքապետարան, եկեղեցի, սոցիալական աշխատողներ, ոստիկանություն, հասարակական կազմակերպություններ և այլն), աջակցել երեխաներին ուժեղացնելու իրենց արտաքին զարգացման գործոնները:

### Բաշխվող նյութ #9․ «ԵՀԲ խնդիրներ» և համապատասխան հարցեր

Դեպք 1

Հաշմանդամություն ունեցող 14 տարեկան երեխա, որն ունի տեղաշարժման դժվարություններ։ Երեխան բնակվում է Տավուշի մարզի Չինարի գյուղում։

Դեպք 2

Տեսողության խնդիրներ ունեցող 8 տարեկան տղա երեխա։ Երեխան ունի ցանկություն երաժշտական դպրոց հաճախելու, քանի որ հիանալի վերարտադրում է ցանկացած երաժշտություն։ Երեխան բնակվում է Շիրակի մարզի Աշոցք համայնքում, 60 տարեկան տատիկի խնամակալության ներքո։

Դեպք 3

16 տարեկան աղջիկ, որը չունի առողջական խնդիրներ, երազում է դերասանի մասնագիտության մասին, սովորում է Սյունիքի մարզի Բռնակոթ գյուղի միջնակարգ դպրոցում։

Դեպք 4

Խորթ հոր կողմից սեռական բռնության ենթարկված 15 տարեկան աղջիկ, որը բնակվում է Արարատի մարզի Նիզամի գյուղում։

Դեպք 5

Խնամատար ընտանիքում բնակվող 13 տարեկան տղա, որն ունի տեղաշարժման դժվարություններ։ Ընտանիքը բնակվում է Երևան քաղաքում։

Դեպք 6

16 տարեկան հղի աղջիկ, որը բնակվում է խնամակալի ընտանիքում՝ սոցիալապես անապահով վիճակում։ Բնակության վայրը՝ Կոտայքի մարզ, Հրազդան քաղաք։

Դեպք 7

Սեռական բռնության ենթարկված 7 տարեկան տղա երեխա, որը գտնվում է շուրջօրյա խնամքի հաստատությունում։

Գտնվելու վայրը՝ Սյունիքի մարզ, քաղաք Գորիս։

### Բաշխվող նյութ #10․ դեպքերի քննարկում

Դեպք 1

Մանեն և Կարինեն հավանաբար ֆիզիկական բռնության են ենթարկվել խորթ հոր կողմից։ Երեխաներից մեկը 7, իսկ մյուսը 10 տարեկան է։

Երեխաները դպրոց հաճախում են ոչ կանոնավոր և մշտապես անպատրաստ։ Երեխաները չեն մասնակցում որևէ միջոցառման։

Դեպք 2

10 տարեկան Կարենը շատ հաճախ դպրոցից դուրս է գալիս մինչև դասապրոցեսի ավարտը։ Փաստը արձանագրում է դասղեկը և խնդրում է ուսուցիչներին հետևողական լինել բացակաները նշանակելու հարցում։ Ծնողական ժողովի ժամանակ ծնողներից մեկը նշում է, որ Կարենին հանդիպել է փողոցում՝ խաղալիքներ վաճառելիս։

Դեպք 3

Արմինեն 17 տարեկան է, սովորում է քոլեջում։ Բնակվում է խնամակալի ընտանիքում, որն ունի ազգակցական կապ։

Արմինեն ունի նաև 7 տարեկան հաշմանդամություն ունեցող եղբայր, Արշակը։ Արմինեն ամեն օր եղբորն ուղեկցում է դպրոց։ Հարմարեցված դպրոց հասնելու համար երեխաները ծախսում են մոտ 40 րոպե ժամանակ։ Քոլեջը, որտեղ Արմինեն սովորում է, գտնվում է էլ ավելի մեծ հեռավորության վրա՝ շուրջ մեկ ժամ նշված դպրոցից։ Արշակի ուսուցիչները միշտ շատ գոհ են, որ Արմինեն ապահովում է Արշակի՝ պատշաճ դպրոց հաճախելը։

Դեպք 4

Դպրոցում տեղի ունեցած միջադեպի արդյունքում Կարենը վնասել է ոտքը։ Հաջորդ օրը ուսուցիչներից մեկը նկատում է, որ նույն դասարանի Արմինեն շատ մտահոգ է և չի մասնակցում դասապրոցեսին։ Արմինեն, հաջորդիվ, սկսում է տևական ժամանակ բացակայել, իսկ այդ ընթացքում Կարենը դասղեկին հայտնում է, որ լավ կլինի՝ Արմինեն այդչափ բացակայություններից հետո այլ դասարան տեղափոխվի։

Դեպք 5

Շուշանը 12 տարեկան է և բնակվում է շուրջօրյա խնամքի հաստատությունում։ Շատ է սիրում հեռախոսներ և միշտ երազում է շքեղ մոդելների մասին, այդ մասին մշտապես խոսում է ընկերների շրջանում, տեղյակ են անգամ ուսուցիչները։

Շուշանը մի օր դպրոց է գալիս շուրջ 1 մլն դրամ արժողությամբ հեռախոսով։ Նա հայտնում է, որ հեռախոսը նվիրել է իր բարեկամուհին։ Այդ ընթացքում դասընկերներից մեկը՝ Կարենը դրսևորում է տարօրինակ վարքագիծ և Շուշանին պարբերաբար դիմում է տարբեր աշխատանքներ կատարելու համար՝ գրատախտակը մաքրելու, ջուր բերելու և նմանօրինակ այլ հարցերով։

### Բաշխվող նյութ #11․ Դասընթացի գնահատման թերթիկ

**Վերապատրաստման դասընթացի գնահատման թերթիկ**

1. Ինչքանո՞վ օգտակար էր Ձեզ համար այս վերապատրաստումը/դասընթացը։

**Ընդհանրապես օգտակար չէր Շատ օգտակար էր**

1 2 3 4 5 6 7 8 9 10

1. Խնդրում ենք նշել, թե ի՞նչն է տպավորվել, լավ անցել դասընթացի ընթացքում; հատկապես ի՞նչն է Ձեզ դուր եկել:
2. Խնդրում ենք կիսվել, ի՞նչը այնքան էլ լավ չանցավ դասընթացի ընթացքում, կամ ի՞նչը կարող էին դասընթացավարները ավելի լավ անել։
3. Դասընթացից հետո, ինչքանո՞վ պատրաստված եք Ձեզ զգում՝ ինքնուրույն վարելու վերապատրաստումները դպրոցական անձնակազմի հետ։

**Ընդհանրապես պատրաստ չեմ Լիովին պատրաստ եմ**

1 2 3 4 5 6 7 8 9 10

1. Խնդրում ենք գնահատել դասընթացավարներին։

Առաջին օր

**Շատ թույլ Գերազանց**

1 2 3 4 5 6 7 8 9 10

Երկրորդ օր

**Շատ թույլ Գերազանց**

1 2 3 4 5 6 7 8 9 10

Երրորդ օր

**Շատ թույլ Գերազանց**

1 2 3 4 5 6 7 8 9 10

1. Եթե ունեք նկատառումներ, առաջարկություններ վարողների աշխատանքը լավացնելու համար, խնդրում ենք կիսվել։
2. Ինչքանո՞վ հավանական է, որ կօգտագործեք տրամադրված դասընթացավարի ձեռնարկը՝ դպրոցական անձնակազմի վերապատրաստումները կազմակերպելիս։

* Անպայման կօգտագործեմ, դա անհրաժեշտ նյութ է ինձ համար, որակյալ դասընթաց վարելու համար։
* Կօգտագործեմ, ձեռնարկից որոշ նյութերը օգտակար կլինեն որակյալ դասընթաց վարելու համար։
* Դժվար թե օգտագործեմ։
* Այլ պատասխան (մանրամասնեք)—————————————————————

1. Եթե հավանականությունը քիչ է, որ կօգտագործեք դասընթացավարի ձեռնարկը, ապա ինչու՞։
2. Դասընթացի ֆորմատը/ձևաչափը․ Դուք կարողացա՞ք լիովին ներգրավվել և ակտիվ մասնակցել դասընթացի ընթացքում, այնպես, ինչպես նախատեսում էիք։

* Այո
* Մասամբ
* Ոչ

1. Եթե ոչ, ապա ի՞նչ խոչընդոտներ կային, որ թույլ չտվեցին Ձեզ լիովին մասնակցել։
2. Ի՞նչ առաջարկություններ ունեք, որպեսզի լավացնենք նմանատիպ դասընթացի վարման ընթացքը ապագայում։

**Շնորհակալ ենք Ձեր մասնակցության համար։**

### Հավելյալ նյութ 1՝ ԵՐԵԽԱՆԵՐԻ ՀԱՆԴԵՊ ԲՌՆՈՒԹՅԱՆ ԿԱՆԽԱՐԳԵԼՈՒՄ ԵՒ ԱՐՁԱԳԱՆՔՈՒՄ (հոգեբանական ասպեկտները)



### Հավելյալ նյութ 11՝

1. Որոնք են երեխաների իրավունքների պաշտպանության ոլորտի հիմնարար իրավական ակտերը

——————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————————

2. Ձեր կարծիքով ՀՀ-ում գործում են արդյոք ցերեկային խնամքի կենտրոններ, եթե այո՝ ապա քանի նման կենտրոն կա և ինչ հիմնական նպատակ ունեն այդ կենտրոնները

————————————————————————————————————————————————————————————————————————————————————————————————————————————————————————————————————————————————————————————————————————

3. Մեկնաբանեք երեխայի լավագույն շահը

————————————————————————————————————————————————————————————————————————————————————————————————————————————————————————————————————————————————————————————————————————

4. Եթե ծնողը պարբերաբար այնպիսի ֆիզիկական բռնություն են գործադրում նրա նկատմամբ, որը չի պարունակում Հայաստանի Հանրապետության քրեական օրենսգրքով նախատեսված հանցակազմի հատկանիշներ, ինչ միջոցներ են ձեռնարկվում

* Ծնողը զրկվում է ծնողական իրավունքներից
* Ծնողին տեղափոխում են հատուկ բռնության ապաստարան
* Երեխային հանձնում են որդեգրման

5. Որոնք են Երեխայի իրավունքների մասին ՄԱԿ-ի կոնվենցիայի չորս հիմնական սկզբունքները

————————————————————————————————————————————————————————————————————————————————————————————————————————————————————————————————————————————————————————————————————————

6. Ըստ Ձեզ, եթե երեխան շարունակ քննադատվում է, ինչպիսի հատկանիշներ ձեռք կբերի

* + կսովորի մեղադրել
  + կսովորի սիրել
* կսովորի անկաշկանդ բանավիճել
* կլինի համբերատար

7. Երեխային ռազմական գործողություններում ընդգրկելու արգելք առկա է, թե ոչ։

1. այո

2. ոչ

Շ Ն Ո Ր Հ ԱԿ Ա Լ Ո Ւ Թ Յ Ո Ւ Ն

1. [identifying\_risk\_and\_protective\_factors\_a\_brief\_guide\_1.pdf (alliancecpha.org)](https://alliancecpha.org/sites/default/files/technical/attachments/identifying_risk_and_protective_factors_a_brief_guide_1.pdf) [↑](#footnote-ref-1)
2. «Երեխաների պաշտպանության համակարգի դրսևորումը, ուժեղ և թույլ կողմերը ՀՀ հանրակրթական ոլորտում», ՀՀ ԿԳՄՍՆ Հանրապետական մանկավարժահոգեբանական կենտրոն, Մանկական զարգացման հիմնադրամ, Վորլդ Վիժն Հայաստան, մարտ 2023 [↑](#footnote-ref-2)
3. http://www.search-institute.org/ [↑](#footnote-ref-3)
4. [identifying\_risk\_and\_protective\_factors\_a\_brief\_guide\_1.pdf (alliancecpha.org)](https://alliancecpha.org/sites/default/files/technical/attachments/identifying_risk_and_protective_factors_a_brief_guide_1.pdf) [↑](#footnote-ref-4)
5. Այս գործոնները հիմնվում են միմյանց վրա: Թիվ 1-ը պայմաններ է ապահովում 2-րդի և 3-րդի համար, որոնք էլ ապահովում են 4-րդ համարի նախադրյալները: Նմանապես, 5-րդը, 6-րդը և 7-րդը պայմաններ են ստեղծում 8-րդի համար: «Կարողություններ զարգացնելու հնարավորություններ» արտահայտության օգտագործումը «հմտություններ»-ի փոխարեն միտումնավոր է և օգտագործվում է ցույց տալու ոչ թե անհատին բնորոշ հատկանիշներ, այլ երեխային շրջապատող միջավայրի հատկանիշներ ու գործոններ։ [↑](#footnote-ref-5)